ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 ประวัติความเป็นมาและการเปลี่ยนแปลงพัฒนาการที่สำคัญ

บริษัท ทุ่งคาฮาเบอร์ได้ดำเนินธุรกิจเหมืองแร่มาเป็นเวลากว่า 106 ปี
โดยเริ่มต้นจากการทำเหมืองแร่ดีบุกในพื้นที่อ่าวภูเก็ต ตั้งแต่ปี 2449 โดยกัปตัน เอ็ดเวิร์ด ที ไมล์ส
ชาวออสเตรเลียผู้ก่อตั้งบริษัทฯ
ซึ่งได้เริ่มมีแนวคิดจากการสังเกตเห็นวิธีการทำเหมืองแร่ของชาวจีนที่ภูเก็ตในปี พ.ศ. 2448
จึงได้พัฒนาเครื่องมือและลงทุนในการทำธุรกิจนี้

ต่อมาในปี 2449 กัปตันไมล์สได้ก่อตั้ง “บริษัททุ่งคาฮาเบอร์ ทิน เดรดยิ่ง จำกัด” ที่โฮวบากศ์
แทสมาเนีย และได้ติดต่อกับรัฐบาลไทยเพื่อขอประทานบัตรเหมืองแร่ดีบุกในอ่าวภูเก็ตในปี 2450
บริษัทได้เริ่มทำเหมืองแร่ดีบุกทางทะเลโดยใช้เรือขุดแบบกระพ้อรายแรกของโลก
และนำมาซึ่งประสบการณ์และความสำเร็จที่ได้ถูกจารึกไว้มากมายของบริษัท

หลังจากปี 2450 บริษัทฯ ได้ลงทุนเพิ่มกำลังการผลิตในเหมืองแร่ดีบุกด้วยการซื้อเรือขุดเจาะเพิ่มขึ้น
7 ลำเพื่อใช้ในการดำเนินงานในพื้นที่จังหวัดภูเก็ต ต่อมา“ บริษัท ลอนดอน ทิน กรุ๊ป”
ของประเทศอังกฤษ (บริหารงานโดย บริษัท แองโกล ออเรนทอล)
ได้เข้ามาควบคุมและโอนย้ายบริษัทไปที่ประเทศมาเลเซียพร้อมทั้งเปลี่ยนชื่อเป็น “ บริษัท
ทุ่งคาฮาเบอร์ ทิน เดรดยิ่ง จำกัด ” ซึ่งต่อมาเปลี่ยนเป็นชื่อที่เป็นทางการยิ่งขึ้นคือ “ บริษัท
ทุ่งคาฮาเบอร์ ทิน เดรดยิ่ง เบอร์ฮาด “ และต่อมาได้ถูกควบรวมกิจการโดย บริษัท มาเลเซี่ยน
มายนิ่ง คอร์ปอเรชั่น ( MMC )

ในปี 2523 ได้มีการเปลี่ยนแปลงสัดส่วนโครงสร้างผู้ถือหุ้นในบริษัท
เพื่อที่จะตอบสนองนโยบายส่งเสริมการลงทุนในอุตสาหกรรมเหมืองแร่ในประเทศ ของรัฐบาลไทย
โดยหลังจากได้จดทะเบียนเป็นบริษัทจำกัดในประเทศไทย ก็ได้เปลี่ยนชื่อเป็น “ บริษัท
ทุ่งคาฮาเบอร์ จำกัด” หลังจากนั้นในปี 2531 เรือขุดแร่ของบริษัทฯ ได้อัปปางลงเนื่องจากพายุหนัก
ประกอบกับราคาดีบุกที่ลดต่ำลง ส่งผลให้บริษัทฯ
จำเป็นต้องเปลี่ยนแผนดำเนินงานโดยว่าจ้างผู้รับเหมาให้ดำเนินการผลิตแทน

ในปี 2524 บริษัทฯ ได้เข้าจดทะเบียนในตลาดหลักทรัพย์แห่งประเทศไทย
และได้นำหุ้นของบริษัทเข้าทำการซื้อขายในตลาดหลักทรัพย์ หลังจากนั้นในปี 2537 บริษัทฯ
จึงได้แจ้งต่อกรมทะเบียนการค้าเพื่อเปลี่ยนชื่อใหม่เป็น “ บริษัท ทุ่งคาฮาเบอร์ จำกัด (มหาชน)”

ต่อมา จากการที่ตลาดดีบุกย่ำแย่ในช่วงกลางทศวรรษที่ 80 บริษัทฯ
จึงได้ขยายธุรกิจก้าวไปสู่ธุรกิจทองคำและการสำรวจแหล่งแร่ในปี 2533
และขยายธุรกิจสู่ธุรกิจพัฒนาอสังหาริมทรัพย์ในกรุงเทพมหานครโดยได้ทำการก่อสร้างตึก “ ทุ่งคา
ทาวเวอร์” หรือที่รู้จักกันในชื่อ “ ทรู ทาวเวอร์ “

ในปี 2534 บริษัทย่อยของ บริษัท ทุ่งคาฮาเบอร์ จำกัด (มหาชน) ชื่อ บริษัท ทุ่งคำ จำกัด นั้น
ได้ก่อตั้งขึ้นและได้รับสัมปทานในการสำรวจแร่ทองคำและและแร่อื่นๆในจังหวัดเลย ต่อมาในปี 2538
หลังจากที่บริษัทได้ประสบความสำเร็จในการสำรวจ บริษัท ทุ่งคำ จำกัด
จึงได้ส่งแผนการทำเหมืองแร่และยื่นขอประทานบัตรการทำเหมืองแร่ทองคำ 6 แห่ง
ต่อกรมทรัพยากรธรณีซึ่งบริษัทได้รับประทานบัตรในปลายปี 2539

ในปี 2540 บริษัทฯ สามารถดำรงสถานะทางการเงินที่เข้มแข็งไว้ได้
แม้ว่าจะมีวิกฤตทางการเงินครั้งใหญ่เกิดขึ้น
อย่างไรก็ตามตลาดหลักทรัพย์ได้สั่งพักการซื้อขายของบริษัทฯในตลาดหลักทรัพย์ เนื่องจากบริษัทฯ
มีรายได้จากการขายดีบุกน้อยกว่ารายได้อื่นๆ (
ตลาดหลักทรัพย์พิจารณาว่าการขายดีบุกเป็นธุรกิจหลักของบริษัท )

ในเดือนมีนาคม 2546 กระทรวงอุตสาหกรรมได้อนุมัติประทานบัตรเหมืองแร่ทองคำแก่ บริษัท ทุ่งคำ
จำกัด ในพื้นที่ที่บริษัทฯ สามารถดำเนินการพัฒนาทำเหมืองแร่

ในเดือนกันยายน 2547 บริษัทฯ ได้ครอบครองที่ดินเพิ่มอีกแปลงที่ภูเก็ต ทำให้ปัจจุบันบริษัทฯ
มีที่ดินถือครองอยู่: เนื้อที่ทั้งหมดรวม 22 ไร่ 1 งาน 49.1 ตารางวา (35,796.4 ตารางเมตร)
บริเวณพื้นที่ติดชายฝั่งทะเล

ในปี 2548 บริษัทฯ ได้มีสัดส่วนการถือหุ้นใน บริษัท ทรัพยากรสมุทร จำกัด อยู่ 83.7%
ซึ่งได้ขอประทานบัตรกว่า 50,000 ไร่ (8,000 เฮกเตอร์)
เพื่อทำเหมืองดีบุกในทะเลอันดามันซึ่งในการขุดเจาะ 1,200
หลุมนั้นคาดว่ามีปริมาณสำรองแร่ดีบุกประมาณ 50,000 ตัน ในพื้นที่ที่ขอประทานบัตร

ในเดือนกันยายน 2549 บริษัท ทุ่งคำ ได้เริ่มดำเนินงานเปิดโรงแต่งแร่ทองคำที่จังหวัดเลย
และผลผลิตทองคำของ บริษัท ทุ่งคำ จำกัด
นี้ได้มีส่วนช่วยพลิกสถานะทางการเงินของบริษัทจากการขาดทุนไปสู่การมีผลกำไร ณ ปลายปี 2549

ในเดือนกุมภาพันธ์ 2550 บริษัทฯได้ซื้อหุ้นเพิ่มทุนทั้งหมดเป็นจำนวน 45.2 ล้านบาทของ บริษัท
ทรัพยากรสมุทร จำกัดซึ่งได้รับการอนุมัติจากที่ประชุมวิสามัญผู้ถือหุ้น ให้เพิ่มทุนจดทะเบียนจาก 72
ล้านบาทไปเป็น 288 ล้านบาทในปี 2549 ซึ่งส่งผลทำให้ส่วนได้เสียของบริษัทฯที่ถือครอง บริษัท
ทรัพยากรสมุทร จำกัด นั้นเพิ่มขึ้นจากร้อยละ 83.70 เป็นร้อยละ 89.99 แต่หลังจากนั้น ในวันที่
13 พฤษภาคม 2550 ที่ประชุมวิสามัญผู้ถือหุ้นได้มีมติให้ลดทุนจดทะเบียนของบริษัท ทรัพยากรสมุทร
จำกัด จากเดิม 1,171,976 ไปเป็น 1,054,616 โดยการยกเลิกหุ้นสามัญที่ถือครองโดย
Southern Kinta Consolidation Limited จำนวน 117,360
หุ้นและมีผลทำให้สุดท้ายแล้วส่วนได้เสียของบริษัททุ่งคาฮาเบอร์ จำกัด(มหาชน) เพิ่มขึ้นจากร้อยละ
89.99 เป็นร้อยละ 99.99

เนื่องจากบริษัทสามารถสร้างกำไรจากผลการดำเนินงานได้ในปี 2549
ตลาดหลักทรัพย์แห่งประเทศไทยจึงอนุญาตให้หลักทรัพย์ของบริษัทสามารถทำการซื้อขายหุ้นได้อีกครั้งในตลาดหลักทรัพย์แห่งประเทศไทยเมื่อวันที่
4 พฤษภาคม 2550 สำหรับการซื้อขายหุ้นของบริษัทในรูปของตราสารอเมริกัน ( American
Depository Receipts ) นั้นได้รับการอนุมัติจากตลาดหลักทรัพย์สหรัฐอเมริกาเช่นกัน ( US
Securities Exchange Commission ) เมื่อวันที่ 9 พฤษภาคม 2550

ในไตรมาสที่สองของปี 2552 บริษัทฯ ได้ดำเนินการติดตั้งเครื่องจักรชุดอุปกรณ์ลอยแร่เสร็จสมบูรณ์
สำหรับการจัดการแยกสารประกอบทองแดงในแร่ออกมา
ซึ่งกระบวนการดังกล่าวจะส่งผลให้บริษัทมีต้นทุนการผลิตทองคำลดลง ได้สินแร่ทองคำเพิ่มมากขึ้น
รวมทั้งทำให้มีรายได้จากการจำหน่ายทองแดงเพิ่มขึ้นอีกด้วย

ในวันที่ 7 กันยายน 2552 กรมอุตสาหกรรมพื้นฐานและการเหมืองแร่
ได้ออกใบอนุญาตขนแร่ชั่วคราว
เพื่อให้บริษัทฯทำการขนสินแร่ทองแดงมีทองคำและทองแดงเจือปนจำนวน 700 ตัน
ส่งออกไปจำหน่ายยังต่างประเทศได้ และได้ส่งออกครั้งแรกจำนวน 500 ตันในตั้งแต่เดือน ตุลาคม
2552 และซึ่งบริษัทฯได้ดำเนินการขนแร่ทองแดงที่มีทองคำเจือปนออกในปี 2555 ค่าเฉลี่ยประมาณ
6,239.43 ตัน/ปี อย่างต่อเนื่อง

ในเดือนธันวาคม ปี 2555 บริษัท ทุ่งคำ จำกัด ได้จัดประชาพิจารณ์รอบแรก
(การจัดประชุมการรับฟังความคิดเห็นของประชาชนเพื่อกำหนดขอบเขตการประเมินผลกระทบสิ่งแวดล้อมและสุขภาพ
หรือ EHIA) ของเหมืองแร่ทองคำ – ทองแดง แปลง T1S ซึ่งมีปริมาณแร่ทองคำ 94,000 ออนซ์
แร่ทองแดง 1,153,015 ตัน เป็นผลสำเร็จ
ซึ่งบริษัทกำลังดำเนินการเพื่อจัดประชาพิจารณ์รอบที่สอง

ในเดือนตุลาคม ปี 2555 ได้เกิดเหตุการณ์เขื่อนบ่อกักเก็บกากแร่ทรุดตัว
ทำให้กากแร่รั่วไหลออกมาสู่
พื้นที่สำรองการจัดสร้างบ่อกักเก็บกากแร่ที่อยู่ติดกันโดยไม่ได้รั่วไหลลงสู่แหล่งน้ำสาธารณะ
เหตุการณ์ดังกล่าวส่งผลให้อุตสาหกรรมจังหวัดเลยสั่งปิดการประกอบกิจการเหมืองของบริษัทเป็นการชั่วคราวและอนุญาตให้บริษัท
ทุ่งคำ จำกัด เปิดดำเนินการได้อีกครั้งในวันที่ 25 มีนาคม 2556
ภายหลังจากที่บริษัทได้ดำเนินการซ่อมแซมเขื่อนบ่อกักเก็บกากแร่แล้วเสร็จ ส่งผลให้บริษัท ทุ่งคำ
จำกัด
สามารถกลับมาผลิตทองคำและหัวแร่ทองแดงจากแร่ที่ขุดกองไว้ภายในเขตสัมปทานได้ต่อเนื่องจนถึงปัจจุบัน

ในเดือนกันยายน 2556 บริษัทได้มีการจัดประชาพิจารณ์รอบแรก
(การจัดประชุมการรับฟังคามคิดเห็นของประชาชนเพื่อกำหนดขอบเขตการประเมินผลกระทบสิ่งแวดล้อมและสุขภาพ
หรือ EHIA) ของเหมืองแร่ทองคำ – ทองแดง แปลง T3 ซึ่งมีปริมาณแร่ทองคำ 96,300 ออนซ์
แร่ทองแดง 1,864,377 ตัน และเตรียมดำเนินการจัดประชาพิจารณ์รอบสองต่อไป

บริษัทได้ปรังปรุงระบบการผลิตของเหมืองหินแอนดีไซด์ ที่จังหวัดสระบุรี ทำให้บริษัทสามารถพัฒนา
และเพิ่มการผลิตทั้งสินค้าหิน Ballast และหิน Aggregate
ให้ผู้รับเหมาก่อสร้างได้มากขึ้นอย่างมีนัยสำคัญ

1.2 การดำเนินธุรกิจ วิสัยทัศน์ วัตถุประสงค์ เป้าหมาย

บริษัทฯ และบริษัทย่อย ประกอบธุรกิจหลักคือการทำเหมืองแร่ดีบุกนอกชายฝั่ง
การทำเหมืองหินแอนดีไซท์ การทำเหมืองแร่ทองคำนอกจากนี้ยังประกอบธุรกิจพัฒนาอสังหาริมทรัพย์
โครงการอาคารเพื่อให้เช่าและบริการที่พักอาศัย

วิสัยทัศน์

ผู้นำในการสร้างสรรค์และการเติบโตแบบยั่งยืน โดยผ่านขั้นตอนวัตกรรมการทำเหมืองแร่
มีหุ้นส่วนที่ไม่เหมือนใคร และประยุกต์รูปแบบการทำธุรกิจที่แตกต่าง
ที่จะนำมาให้บริษัทเป็นมากกว่าธุรกิจเหมืองแร่แบบครบวงจร

วัตถุประสงค์ เป้าหมาย

บริษัทฯ จะต้องมีความรับผิดชอบต่อสังคม โดยมีการดำเนินงานอย่างดีเยี่ยม
ในขณะเดียวกันจะต้องมีความมุ่งมั่นเพื่อให้ได้เป้าหมายสูงสุดโดย

-   ปรับปรุงการทำเหมืองในปัจจุบันเพื่อให้มีขั้นตอนที่มีประสิทธิภาพ และประหยัดค่าใช้จ่าย

-   ให้การสนับสนุนชุมชนและท้องถิ่นที่บริษัทฯ ได้ดำเนินการอยุ่
    ด้วยการปกป้องและพัฒนาคุณภาพสิ่งแวดล้อม

-   มุ่งให้โอกาสแก่พนักงานในสายงานอาชีพรวมถึงความก้าวหน้าของพนักงาน

-   ส่งเสริมให้สถานที่ทำงานปลอดภัยและเป็นมิตรต่อสุขภาพของพนักงาน

-   ช่วยเหลือด้านการศึกษา
    และให้ความช่วยเหลือตามความต้องการแก่ชุมชนในบริเวณที่พนักงานของบริษัทฯ
    อาศัยอยู่และทำงาน

-   สนับสนุนให้เกิดความภูมิใจในการเป็นพนักงาน เกิดความสมานฉันท์
    และให้สำนึกรับผิดชอบต่อสังคมและสิ่งแวดล้อม

1.3 โครงสร้างการถือหุ้นของกลุ่มบริษัท

ภาพรวมการประกอบธุรกิจของบริษัท บริษัทย่อย และบริษัทร่วม ณ วันที่ 31 ธันวาคม 2556

+----------------------------+-----------------------------------------+
|                            | ลักษณะธุรกิจ : ธุรกิจเหมืองแร่                 |
|                            |                                         |
|                            | เหมืองแร่ดีบุก: บริษัทฯ                       |
|                            | เป็นเจ้าของประทานบัตรเหมืองแร่ดีบุกในทะเลจำนวน |
|                            | 6 แปลง ในบริเวณอ่าวภูเก็ต อ่าวบางเทาและพังงา  |
|                            | ครอบคลุมพื้นที่ทั้งหมด 15,702.52 ไร่ (25.31     |
|                            | ตารางกิโลเมตร) โดยประทานบัตร 1            |
|                            | แปลงหมดอายุในปี 2549 และ 3 แปลงหมดอายุในปี  |
|                            | 2551                                    |
|                            |                                         |
|                            | เหมืองหินแอนดีไซท์ การทำเหมืองหินแอนดีไซท์      |
|                            | ตั้งอยู่ที่อำเภอแก่งคอย จังหวัดสระบุรี             |
|                            | แหล่งแร่ที่สำรวจพบในปัจจุบันประมาณ 12 ล้านตัน    |
|                            | สามารถขยายแหล่งแร่ไปได้ทั้งในแนวกว้า          |
|                            | งและแนวลึกซึ่งจะให้ศักยภาพในการผลิตได้อีกประมาณ |
|                            | 15 ล้านตัน ปัจจุบันบริษัทฯ                     |
|                            | ดำเนินการทำเหมืองหินภายใต้ประทานบัตรอายุ 10 ปี |
|                            | เริ่มตั้งแต่เดือนพฤษภาคม 2542                 |
|                            | และคำขอประทานบัตรในที่ 2 มีอายุต่อจากเดิมอีก 10 |
|                            | ปี ได้รับอนุมัติในปี 2546                      |
|                            |                                         |
|                            | การถือครองที่ดิน จังหวัดภูเก็ต: เนื้อที่ทั้งหมดรวม 22 |
|                            | ไร่ 1 งาน 49.1 ตารางวา (35,796.4         |
|                            | ตารางเมตร)                              |
|                            | ตั้งอยู่ในเขตตัวเมืองและติดบริเวณอ่าวภูเก็ตทะเล    |
+----------------------------+-----------------------------------------+
| 73.67%                     | ลักษณะธุรกิจ : ธุรกิจบดย่อยหิน                 |
|                            |                                         |
| 4.09%                      | เ                                       |
|                            | ป็นผู้ดำเนินงานโรงงานบดย่อยหินที่เหมืองหินแอนดีไซท์ |
|                            | บริษัทฯ ถือหุ้นร้อยละ 73.67 ส่วนที่เหลือถือหุ้นโดย   |
|                            | บริษัททุนลัดดาวัลย์ จำกัด กระทรวงการคลัง        |
|                            | และผู้ถือหุ้นรายย่อย                          |
+----------------------------+-----------------------------------------+
| 98.98%                     |   ลักษณะธุรกิจ :                           |
|                            |   ธุรกิจสำรวจและทำเหมืองแร่ทองคำ            |
|                            |                                         |
|                            | เป็นผู้ดำเนินธุรกิจเหมืองแร่ทองคำ ในสัมปทานแปลงที่ |
|                            | 4 จังหวัดเลย ประเทศไทย ในเดือนมกราคม 2546  |
|                            | บริษัทฯ ได้รับประทานบัตรชุดแรกจำนวน 6 แปลง    |
|                            | ระยะเวลา 25 ปี การดำเนินงานเป็นแบบเหมืองเปิด |
|                            | โดยแหล่งแร่ท                              |
|                            | องคำมีลักษณะแผ่ขยายออกไปในแนวราบและในแนวลึก |
+----------------------------+-----------------------------------------+
| 5.00%                      | ลักษณะธุรกิจ : ธุรกิจพัฒนาอสังหาริมทรัพย์         |
|                            |                                         |
|                            | ในกรุงเทพฯ บริษัทฯ ถือหุ้นร้อยละ 75 ในปี 2546   |
|                            | บริษัท สกายคลิฟฟ์ จำกัด ซึ่งมีที่ดินรวมเนื้อที่ 3 ไร่   |
|                            | 1งาน                                    |
|                            |                                         |
|                            | ลักษณะธุรกิจ : ธุรกิจพัฒนาอสังหาริมทรัพย์         |
+----------------------------+-----------------------------------------+
| 99.99%                     | ลักษณะธุรกิจ : ธุรกิจเหมืองแร่ดีบุกในทะเล        |
|                            |                                         |
|                            | บริษัททุ่งคาฮาเบอร์ถือหุ้นอยู่ 99.99%             |
|                            | บริษัทได้ขอประทานบัตรในพื้นที่ 50,000 ไร่        |
|                            | ซึ่งมีปริมาณสำรองแร่ประมาณ 64,320 ตัน         |
|                            | ที่เกรดของสินแร่(cut-off grade) 0.10        |
|                            | กิโลกรัมต่อ 1 ลูกบาศก์เมตร (บริษัทฯ            |
|                            | ได้รับอนุมัติเมื่อเดือนมีนาคม 2549               |
|                            | ให้เพิ่มทุนจดทะเบียน จาก 72,000,000 บาท เป็น  |
|                            | 288,000,000 บาท)                        |
+----------------------------+-----------------------------------------+

2. ลักษณะการประกอบธุรกิจ

โครงสร้างรายได้

บริษัทฯ มีรายได้จากธุรกิจเหมืองแร่ซึ่งเป็นธุรกิจหลักของบริษัทฯ จากการขายทองคำ หัวแร่ทองแดง
และหินแอนดีไซท์

+------------------+-------------------+-----+---+-----+---+-----+---+
| ลัก               | ดำเนินการโดย       | โ   |   |     |   |     |   |
| ษณะการประกอบธุรกิจ |                   | ครง |   |     |   |     |   |
|                  |                   | สร้า |   |     |   |     |   |
|                  |                   | งรา |   |     |   |     |   |
|                  |                   | ยได้ |   |     |   |     |   |
+------------------+-------------------+-----+---+-----+---+-----+---+
|                  |                   | 2   |   | 2   |   | 2   |   |
|                  |                   | 556 |   | 555 |   | 554 |   |
+------------------+-------------------+-----+---+-----+---+-----+---+
|                  |                   | ล้าน | % | ล้าน | % | ล้าน | % |
|                  |                   | บาท |   | บาท |   | บาท |   |
+------------------+-------------------+-----+---+-----+---+-----+---+
| 1.               |                   |     |   |     |   |     |   |
| รายได้จากการขาย   |                   |     |   |     |   |     |   |
+------------------+-------------------+-----+---+-----+---+-----+---+
| ราย              | บริษัท ทุ่งคำ จำกัด    | 41  | 1 | 824 | 7 | 922 | 8 |
| ได้จากการขายทองคำ |                   | .26 | 1 | .22 | 8 | .43 | 3 |
|                  |                   |     | . |     | . |     | . |
|                  |                   |     | 2 |     | 6 |     | 9 |
|                  |                   |     | 4 |     | 5 |     | 1 |
+------------------+-------------------+-----+---+-----+---+-----+---+
| รายได้จาก         | บริษัท ทุ่งคำ จำกัด    | -   | - | 132 | 1 | 134 | 1 |
| การขายหัวแร่ทองแดง |                   |     |   | .78 | 2 | .70 | 2 |
|                  |                   |     |   |     | . |     | . |
|                  |                   |     |   |     | 6 |     | 2 |
|                  |                   |     |   |     | 7 |     | 5 |
+------------------+-------------------+-----+---+-----+---+-----+---+
| รายได้จากการขาย   | บริษัท              | 36  | 1 | 20  | 1 | 13  | 1 |
|                  | ทุ่งคาฮาเบอร์จำกัด    | .96 | 0 | .22 | . | .27 | . |
| หินแอนดีไซด์        | (มหาชน)           |     | . |     | 9 |     | 2 |
|                  |                   |     | 0 |     | 3 |     | 1 |
|                  |                   |     | 7 |     |   |     |   |
+------------------+-------------------+-----+---+-----+---+-----+---+
| 2. รายได้อื่น ๆ     |                   |     |   |     |   |     |   |
+------------------+-------------------+-----+---+-----+---+-----+---+
| กำไ              | บริษัท ทุ่งคำ จำกัด    | -   | - | 54  | 5 | -   | - |
| รจากอัตราแลกเปลี่ยน |                   |     |   | .14 | . |     |   |
|                  |                   |     |   |     | 1 |     |   |
|                  |                   |     |   |     | 7 |     |   |
+------------------+-------------------+-----+---+-----+---+-----+---+
| กำไ              | บริษัท ทุ่งคา และบริษัท | 279 | 7 | -   | - | -   | - |
| รจากการขายทรัพย์สิน | สกายคลิฟฟ์          | .53 | 6 |     |   |     |   |
|                  |                   |     | . |     |   |     |   |
|                  |                   |     | 1 |     |   |     |   |
|                  |                   |     | 5 |     |   |     |   |
+------------------+-------------------+-----+---+-----+---+-----+---+
| การลดม           |                   | -   | - | -   | - | 13  | 1 |
| ูลค่าของสินค้าคงเหลือ |                   |     |   |     |   | .91 | . |
|                  |                   |     |   |     |   |     | 2 |
|                  |                   |     |   |     |   |     | 7 |
+------------------+-------------------+-----+---+-----+---+-----+---+
| ดอกเบี้ยรับและอื่น ๆ  | กลุ่มบริษัท           | 9   | 2 | 16  | 1 | 14  | 1 |
|                  |                   | .33 | . | .57 | . | .94 | . |
|                  |                   |     | 5 |     | 5 |     | 3 |
|                  |                   |     | 4 |     | 8 |     | 6 |
+------------------+-------------------+-----+---+-----+---+-----+---+
| ยอดรวมรายได้      |                   | 367 | 1 | 1,  | 1 | 1,  | 1 |
|                  |                   | .08 | 0 | 047 | 0 | 099 | 0 |
|                  |                   |     | 0 | .93 | 0 | .25 | 0 |
|                  |                   |     | . |     | . |     | . |
|                  |                   |     | 0 |     | 0 |     | 0 |
|                  |                   |     | 0 |     | 0 |     | 0 |
+------------------+-------------------+-----+---+-----+---+-----+---+

2.1 การดำเนินงานเหมืองแร่ดีบุก

ปริมาณสำรองแร่ดีบุกในทะเล จังหวัดพังงา อาจถือว่าเป็นสินทรัพย์ระดับโลก เมื่อคำนึงถึง
Cut-off grade ที่ 0.15 กิโลกรัมต่อลูกบาศก์เมตร มีปริมาณสำรองแร่ประมาณ 41,460 ตัน
โดย Cut-off grade หรือ 64,320 ตัน โดย Cut-off grade ที่ 0.10
กิโลกรัมต่อลูกบาศก์เมตร อ้างถึง รายงานการประจำปี พ.ศ. 2552 บริษัท ทรัพยากรสมุทร จำกัด
ยังคงอยู่ระหว่างการเตรียมการเปิดดำเนินการ

2.2 การดำเนินงานเหมืองหินแอนดีไซต์

เหมืองหินแอนดีไซต์ ของ บริษัท ทุ่งคาฮาเบอร์ จำกัด (มหาชน) ตั้งอยู่ที่ อำเภอแก่งคอย
จังหวัดสระบุรี ห่างจากกรุงเทพฯ 140 กิโลเมตร บริเวณเหมืองหินมีพื้นที่ 215 ไร่ (344,000
ตารางเมตร) รวมทั้งมีพื้นที่โรงโม่หิน
พื้นที่บริการและซ่อมบำรุงและพื้นที่สำหรับกองผลิตภัณฑ์หินประเภทต่างๆ
ปริมาณหินในเขตประทานบัตรได้รับการประเมินในเบื้องต้นว่า มีประมาณ 12.0 ล้านตัน
และจนถึงปัจจุบัน ได้มีการผลิตหินออกไปทั้งสิ้นจำนวนประมาณ 1.5 ล้านตัน ดังนั้น
แหล่งหินของบริษัท ยังมีปริมาณสำรองคงเหลือมากพอสำหรับการดำเนินธุรกิจต่อไปอีกนับสิบปี

  --------------------- ------- ------ --------- ---------- -----------------
  พื้นที่                                                       

  หมายเลขประทานบัตร      ไร่      งาน    ตารางวา   หมดอายุ     สถานะ

  28676/15268           88      3      81        พ.ค.2552   อยู่ระหว่างต่ออายุ

  28675/15632           154     2      67        ม.ค.2560   ได้รับการต่ออายุแล้ว
  --------------------- ------- ------ --------- ---------- -----------------

พื้นที่ทำเหมืองหินแอนดีไซต์ ของบริษัทฯ ประกอบด้วยประทานบัตร 2 ฉบับ คือ ประทานบัตรเลขที่
28635/15632 บนพื้นที่ 154 ไร่ 2 งาน 67 ตารางวา ซึ่งบริษัทฯ
เช่าช่วงสิทธิบนประทานบัตรจาก บริษัท สินธนารีซอร์ส จำกัด อายุประทานบัตร 10 ปี
โดยต่ออายุครั้งล่าสุดเมื่อ 21 มกราคม พ.ศ.2550 จะหมดอายุในวันที่ 20 มกราคม พ.ศ.2560
ส่วนประทานบัตรเลขที่ 28676/15268 พื้นที่ 88 ไร่ 3 งาน 81 ตารางวา
ซึ่งเจ้าของประทานบัตรคือ บริษัท ทุ่งคาฮาเบอร์ จำกัด (มหาชน) นั้นหมดอายุลงตั้งแต่เมื่อปี
พ.ศ.2552 และกำลังอยู่ระหว่างการดำเนินการต่ออายุ
สาเหตุที่ไม่ได้ดำเนินการต่ออายุประทานบัตรในช่วงที่ผ่านมาเนื่องจาก
เดิมได้พิจารณาแล้วว่าไม่คุ้มค่าที่จะดำเนินการ อย่างไรก็ดี จากสถานการณ์ปัจจุบันที่เปลี่ยนแปลงไป
มีปริมาณความต้องการหินประเภทแอนดีไซต์
มากขึ้นจึงทำให้บริษัทฯได้วางแผนที่จะขยายปริมาณสำรองหินสำหรับป้อนโรงโม่หินในอนาคต

2.2.1 ลักษณะผลิตภัณฑ์

หินแอนดีไซต์ เป็นหินอัคนีชนิดหินภูเขาไฟ (Volcanic Rock) มีองค์ประกอบทางเคมีในช่วงกลาง
(Intermediate Igneous Rock) และมีส่วนประกอบที่เป็นซิลิกาอยู่ระหว่าง 55 % ถึง 65 %
ส่วนที่เหลือเป็นแร่เฟลด์สปาร์ ควอตซ์ และแร่ประกอบหินอื่นๆ อีกเล็กน้อย ดังนั้น
หินแอนดีไซต์จึงมีคุณสมบัติเด่นคือ ความแกร่ง ความคงทนต่อการถูกบดอัด
และคงทนต่อการผุพังโดยกระบวนการทางธรรมชาติสูง

บริษัทได้ว่าจ้างบริษัท ชลสิน จำกัด ซึ่งทางบริษัทถือหุ้นอยู่ร้อยละ 72.10
ดำเนินการบดย่อยหินมาตั้งแต่เดือนมิถุนายน 2541 ปัจจุบันเหมืองหินมีกำลังการผลิตประมาณ 100
ตันต่อชั่วโมง โดยมีอัตราส่วนของหินขนาดต่างๆ ที่ผลิตตามการปรับแต่งเครื่องโม่
และตะแกรงคัดขนาด โดยสามารถปรับเปลี่ยนให้สอดคล้องกับความต้องการของตลาด
ผลิตภัณฑ์หลักในปัจจุบันได้แก่ หินคลุก (Well Grade) ขนาด 3/4 นิ้ว หินปูพื้นถนน (Road Base)
ขนาด 3/8 นิ้ว หินโรยทางรถไฟ (Ballast) และหินทำหมอนคอนกรีต
ซึ่งจะเป็นตลาดหลักของหินแอนดีไซต์จากเหมืองในช่วงเวลาประมาณ 1-2 ปีจากนี้ไป
นอกจากนี้ยังมีผลิตภัณฑ์อื่นๆได้แก่ เศษหินปนดิน (Dirt) และหินก้อนขนาดใหญ่กว่า 60 มม.
(Primary) สร้างรายได้อีกส่วนหนึ่งด้วย

2.2.2 ตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

ปัจจุบันมีปริมาณความต้องการหินประเภทแอนดีไซต์มากขึ้น
ทั้งนี้สืบเนื่องจากเหตุการณ์มหาอุทกภัยปลายปี พ.ศ.2554
ทำให้เกิดความชำรุดเสียหายต่อพื้นผิวถนนเป็นบริเวณกว้าง โดยเฉพาะในบริเวณเขตพื้นที่แถบ
จังหวัดอยุธยา, ปทุมธานีและ ตอนเหนือของกรุงเทพมหานคร ซึ่งเป็นพื้นที่ที่อยู่ใกล้เหมืองแอนดีไซต์
จังหวัดสระบุรี ของบริษัทฯ ส่งผลให้มีความต้องการใช้หินในการซ่อมสร้างถนนอย่างมากในปี
พ.ศ.2555 ประกอบกับกรมทางหลวงได้มีการปรับปรุงมาตรฐานพื้นผิวหน้าถนนใหม่
จากเดิมที่ไม่ได้ใช้หินแอนดีไซต์และเดไซต์ เป็นองค์ประกอบของพื้นผิวหน้าถนน
มาเป็นมาตรฐานตัวใหม่ คือ Modified Asphaltic Concrete ซึ่งใช้หินแอนดีไซต์หรือเดไซต์
เป็นส่วนประกอบในการผสมกับยางมะตอยในการทำพื้นผิวหน้าถนนดังกล่าว
ดังนั้นจึงทำให้ความต้องการหินชนิดนี้เพิ่มขึ้นอย่างมากเมื่อเทียบกับก่อนหน้าปี พ.ศ.2555
ซึ่งแต่เดิมหินชนิดนี้ใช้เฉพาะงานโรยทางรถไฟเป็นหลักเท่านั้น

นอกจากนั้น รัฐบาลมีนโยบายส่งเสริมการขนส่งระบบราง
โดยเฉพาะอย่างยิ่งโครงการการก่อสร้างรถไฟรางคู่และรถไฟความเร็วสูงจากกรุงเทพฯไปยังภาคเหนือและภาคอีสาน
กล่าวคือ

ปัจจุบันการรถไฟแห่งประเทศไทยกำลังอยู่ระหว่างการจัดหาผู้รับเหมาก่อสร้างขยายทางรถไฟรางคู่ไปยังภาคตะวันออกเฉียงเหนือ
ซึ่งเส้นทางนี้จะผ่านชุมทางแก่งคอยซึ่งอยู่ห่างจากเหมืองหินของบริษัทฯไปเพียงไม่เกิน 20 กิโลเมตร
ทำให้บริษัทฯมีความได้เปรียบในเรื่องค่าขนส่งในการขายสินค้าให้แก่ผู้รับเหมาขยายเส้นทางรถไฟรางคู่
ทั้งนี้ ข้อได้เปรียบอีกประการหนึ่งนอกจากระยะทางที่ใกล้ไปยังแหล่งใช้หินโรยทางรถไฟ
(Ballast) แล้ว ในบริเวณใกล้เคียงนี้มีเพียงหินแอนดีไซต์ และหินบะซอลท์จากเหมืองของบริษัท
อิตาเลียนไทย จำกัด (มหาชน) ที่อำเภอวิหารแดง จังหวัดสระบุรี
ที่มีคุณสมบัติตรงตามความต้องการของการรถไฟแห่งประเทศไทย นอกจากหินโรยทางรถไฟ
(Ballast) แล้ว หินขนาด 3/8 นิ้ว
จากเหมืองของบริษัทฯกำลังอยู่ในระหว่างการทำวิจัยเพื่อใช้ผสมทำหมอนคอนกรีตสำหรับทางรถไฟแทนการใช้ไม้ด้วย

นอกจากทางรถไฟรางคู่ที่กำลังดำเนินการอยู่ดังกล่าวแล้ว
รัฐบาลชุดปัจจุบันยังมีนโยบายที่จะดำเนินการก่อสร้างทางรถไฟความเร็วสูงจากกรุงเทพฯ ไป
นครราชสีมา ซึ่งหากเริ่มดำเนินการเมื่อไร
ย่อมต้องมีความต้องการที่จะใช้หินโรงทางรถไฟเพิ่มมากขึ้นอีกมากในอนาคต

ดังนั้นบริษัทฯโดยการอนุมัติของคณะกรรมการบริษัท
ได้มีมติให้ลงทุนเพิ่มกำลังการผลิตของเหมืองหินแอนดีไซต์ จากเดิมกำลังการผลิต 180 ตัน/ชั่วโมง
เป็น 250 ตัน/ชั่วโมง โดยการขยายโรงโม่ของบริษัท ชลสิน จำกัด
เพื่อรองรับการขยายตัวของความต้องการใช้หินแอนดีไซต์ ที่เพิ่มสูงขึ้นจากการก่อสร้างถนน
และแนวโน้มความต้องการใช้ในการก่อสร้างทางรถไฟ
ซึ่งคาดว่าการดำเนินการขยายกำลังการผลิตดังกล่าวจะเสร็จสิ้นภายในเดือนมีนาคม พ.ศ.2558

  (ข) ภาวะการแข่งขัน

หินแอนดีไซต์ของบริษัทมีข้อได้เปรียบทางการตลาดหลายประการ คือ ในเรื่องของต้นทุนค่าขนส่ง
เนื่องจากที่ตั้งของเหมืองหินอยู่ไม่ห่างจากกรุงเทพฯ
และเหมืองหินยังตั้งอยู่ระหว่างพื้นที่ในส่วนที่จะขยายและพัฒนาเป็นแหล่งอุตสาหกรรม
ทั้งทางด้านทิศเหนือและทิศตะวันออกเฉียงเหนือของกรุงเทพฯ
ทั้งนี้ในบริเวณใกล้เคียงยังมีผู้ผลิตอีกรายอยู่ที่อำเภอวิหารแดง
แต่เป็นการผลิตสำหรับใช้ภายในโครงการของตนเองเป็นส่วนใหญ่

หินที่มีคุณสมบัติตรงตามมาตรฐานข้อกำหนดของการรถไฟแห่งประเทศไทย เช่น หินแอนดีไซต์
มีอยู่ไม่มากนักในพื้นที่ภาคกลาง สำหรับคู่แข่งรายอื่นนั้น มีหินประเภทหินอัคนีจำพวกไดโอไรต์ แกรนิต
และหินบะซอล์ท แต่หินปูนไม่มีคุณสมบัติดังกล่าว และหินปูพื้นถนนชนิดแอนดีไซต์ของบริษัท
ได้รับการทดสอบแล้วว่า
มีคุณสมบัติตรงตามข้อกำหนดและเหมาะสมกับงานพื้นผิวถนนโดยกรมทางหลวงด้วย
เมื่อโอกาสทางธุรกิจดีขึ้น
เหมืองเตรียมแผนที่จะปรับเพิ่มกำลังการผลิตให้สูงขึ้นตามความต้องการของตลาดในอนาคต

2.2.3 การจัดหาผลิตภัณฑ์

  (ก) การได้มาซึ่งผลิตภัณฑ์

แหล่งหินแอนดีไซต์ที่สำรวจพบในเขตประทานบัตร เกิดเป็นเนินเขาเตี้ย ๆ
และพบหินตั้งแต่ผิวดินลงไปจนถึงความลึกมากกว่า 40 เมตร
หินมีการแผ่กระจายตัวเป็นบริเวณกว้างทั้งในแนวระนาบและแนวดิ่ง
เมื่อคิดคำนวณปริมาณสำรองแหล่งแร่จากผิวดินลงไปถึงความลึก 30 เมตร

การทำเหมืองจะทำเป็นลักษณะเหมืองหาบ (Open Pit) แบบขั้นบันไดเริ่มจากผิวดินลงไป
ซึ่งประกอบด้วยการปรับพื้นหน้าดินให้เหมาะสมกับสภาพการทำงานและการขนส่ง
เพื่อให้รถบรรทุกวิ่งได้ การควบคุมการเจาะระเบิดหิน
การขุดตักและขนส่งวัตถุดิบไปป้อนเครื่องบดย่อยหิน หรือกองไว้ยังที่เก็บกองวัตถุดิบ
มาตรฐานกรมอุตสาหกรรมพื้นฐานและการเหมืองแร่
การทำเหมืองและการบดย่อยหินจะสอดคล้องกับคำสั่งซื้อของลูกค้าและการจัดส่ง
ทั้งนี้เพื่อให้ต้นทุนในการดำเนินงานสัมพันธ์กัน

  (ข) ผลกระทบต่อสิ่งแวดล้อม

การทำเหมืองหินแอนดีไซต์มีผลกระทบต่อสิ่งแวดล้อมน้อยมาก
เนื่องจากพื้นที่เหมืองเป็นพื้นที่ค่อนข้างราบ ไม่มีสภาพป่า หรือพันธุ์ไม้สำคัญในบริเวณ
หากแต่เป็นบริเวณที่มีการใช้ประโยชน์ที่ดินเพื่อเกษตรกรรมกว้างขวาง เช่น ข้าว ข้าวโพด
และมะม่วง นอกจากนี้ ยังมีประชากรรอบพื้นที่เหมืองเบาบาง
การทำเหมืองหินไม่มีการใช้สารเคมีในกระบวนการ
เพียงแต่มีการใช้น้ำฉีดพ่นเพื่อลดการแพร่กระจายของฝุ่นที่เกิดจากการขนส่ง และการบดย่อยหิน

การระเบิดหินจะเป็นไปตามแผนผังโครงการทำเหมืองที่ได้ยื่นเสนอไว้กับกรมอุตสาหกรรมพื้นฐานและการเหมืองแร่
และสอดคล้องกับมาตรการแก้ไขและลดผลกระทบต่อสิ่งแวดล้อม
ที่เสนอไว้กับสำนักงานนโยบายและแผนทรัพยากรธรรมชาติและสิ่งแวดล้อม

มาตรการป้องกันและลดผลกระทบสิ่งแวดล้อม และความปลอดภัยในการทำงานที่สำคัญ ได้แก่

  1. การปลูกต้นไม้เป็นแนวรอบพื้นที่โครงการ ซึ่งได้เริ่มก่อนดำเนินการทำเหมือง
  เพื่อช่วยลดระดับเสียงจากการบดย่อยหิน และลดปริมาณฝุ่นที่ฟุ้งกระจายออกนอกพื้นที่โครงการ

  2. การเก็บกองหน้าดินบริเวณทำเหมืองและการปรับสภาพพื้นหน้าเหมืองให้อยู่ในสภาพที่ดี
  เพื่อความปลอดภัยในการทำงานและการฟื้นฟูสภาพในภายหลัง

  3. การควบคุมการระเบิดหินให้ถูกต้องตามหลักวิชาการเพื่อลดแรงสั่นสะเทือน
  และลดการปลิวกระเด็นของเศษหินออกนอกพื้นที่โครงการ

  4. การฉีดพ่นน้ำตามจุดต่างๆ ในกระบวนการบดย่อยหินเพื่อลดปริมาณฝุ่นละออง

  5. การจัดหาอุปกรณ์ป้องกันให้กับพนักงานขณะปฏิบัติหน้าที่ เช่น หมวกนิรภัย รองเท้านิรภัย
  หน้ากากป้องกันฝุ่น ปลั๊กเสียบหูป้องกันเสียง เป็นต้น นอกจากนี้บริษัทฯ
  ยังจัดให้มีการตรวจสุขภาพประจำปีของพนักงานที่เหมืองอีกด้วย

2.3 การดำเนินงานเหมืองแร่ทองคำ

บริษัท ทุ่งคำ จำกัดเป็นผู้ดำเนินธุรกิจเหมืองแร่ทองคำ ในจังหวัดเลย
ประเทศไทยดำเนินงานและถือหุ้น จำนวนร้อยละ 98.86 โดยบริษัท ทุ่งคาฮาเบอร์ จำกัด
(มหาชน)
ซึ่งดำเนินการในเรื่องสัมปทานเพื่อการสำรวจและทำเหมืองแร่ทองคำและแร่อื่นๆที่เกี่ยวข้อง
พื้นที่ตั้งอยู่ทางทิศตะวันตกเฉียงใต้ ประมาณ 25 กิโลเมตรจากจังหวัดเลย
ภาคตะวันวันออกเฉียงเหนือของประเทศไทย

2.3.1 ประวัติความเป็นมา

เมื่อบริษัทฯ ได้รับสัมปทานการสำรวจแร่ในปี 2534 บริษัทฯ
ได้ชำระเงินอาชญาบัตรพิเศษในการสำรวจจำนวน 5.8 ล้านบาท ให้กับกรมทรัพยากรธรณี
โดยมีเงื่อนไขว่าบริษัทฯ จะต้องชำระเงินอีกจำนวน 6.5 ล้านบาท เมื่อบริษัทฯ
ได้รับมอบประทานบัตรการทำเหมืองกลุ่มแรก (เฟส 1)
นอกจากนี้ต้องให้สิทธิกับรัฐบาลไทยในการซื้อหุ้นของบริษัท ทุ่งคำฯ ในอัตราร้อยละ 5 ถึงร้อยละ 10
ของจำนวนหุ้นทั้งหมด ในราคาทุนบวกอัตราดอกเบี้ยที่ MLR รวมทั้งค่าบริหารจัดการ
บริษัทฯต้องชำระค่าภาคหลวงในอัตราร้อยละ 2.5 - 20
(อัตราก้าวหน้าเป็นขั้นบันไดขึ้นลงตามราคาทองคำ) และแบ่งรายได้จากผลผลิตจำนวนร้อยละ 1.5
ตั้งแต่ปีที่ 3 ของการผลิตเป็นต้นไป

[]

[]

แผนการบริหารจัดการสำหรับการผลิตในรอบปัจจุบัน ได้มีการใช้มาตรการลดต้นทุน
ให้สัมพันธ์เหมาะสมกับปริมาณสำรองของสินแร่ที่มีเหลืออยู่ในปริมาณน้อยแต่ความสมบูรณ์ของโลหะทองคำและทองแดงมีค่าสูง

บริษัทฯ ได้ใช้เงินกู้วงเงิน 13.3 ล้านเหรียญสหรัฐฯ
ที่ได้รับการอนุมัติจากสถาบันการเงินภายในประเทศในการพัฒนาและก่อสร้างโรงแต่งแร่ทองคำที่จังหวัดเลยในเฟสแรก
และได้เริ่มดำเนินการผลิตในเดือนกันยายน 2549
และได้ทำการปรับปรุงประสิทธิภาพในการผลิตเพื่อให้สามารถผลิตได้ที่ 1,500 ตันต่อวัน
ตามแผนที่วางไว้ โดยโลหะทองคำที่ผลิตได้จะถูกส่งไปถลุงให้เป็นทองคำบริสุทธิ์ 99 เปอร์เซ็นต์
และจำหน่ายต่อไป และในปีเดียวกันนั้น บริษัทฯ ได้ลงนามในสัญญาเงินกู้กับธนาคารดอยช์ แบงก์
วงเงิน 25 ล้านเหรียญสหรัฐฯ
โดยมีวัตถุประสงค์เพื่อนำไปชำระคืนเงินกู้ที่ใช้ในการพัฒนาโครงการเหมืองแร่ทองคำกับสถาบันการเงินภายในประเทศ
บางส่วนใช้ในการก่อสร้างระยะที่ 2 เพื่อเพิ่มประสิทธิภาพและขยายกำลังการผลิต
และส่วนที่เหลือใช้เป็นค่าใช้จ่ายในการเจาะสำรวจเพื่อยืนยันปริมาณสำรองสินแร่ทองคำในพื้นที่ใกล้เคียงโดยรอบบริเวณที่ทำเหมืองอยู่ในปัจจุบัน
เมื่อเดือนเมษายน 2551 บริษัทฯ ได้ดำเนินการปรับโครงสร้างเงินกู้กับธนาคารดอยช์ แบงก์ เป็น
35 ล้านเหรียญสหรัฐฯ เพื่อขยายโรงงานและก่อสร้างระบบลอยแร่ (Floatation)
ภายในโรงงาน เพื่อให้เหมาะสมกับสินแร่ที่มีอยู่ในพื้นที่ และเพื่อรองรับการผลิต
และการแต่งสินแร่ทองคำในอนาคต

2.3.2 สัมปทานการทำเหมืองแร่และใบอนุญาต

บริษัทฯ ได้รับอนุมัติอาชญาบัตรสำรวจในแปลงที่ 4 (รูปที่ 1) เนื้อที่รวมประมาณ 545
ตารางกิโลเมตร ในเดือนตุลาคม 2534 ต่อมา บริษัทฯ ได้รับอนุมัติประทานบัตรจำนวน 6
ฉบับอย่างเป็นทางการ (เนื้อที่รวม 2.07 ตารางกิโลเมตร) ตั้งแต่เดือนมกราคม 2546
ทั้งนี้บริษัทฯ ได้ยื่นคำขอประทานบัตรอีกจำนวน 106 แปลง และคำขออาชญาบัตรพิเศษจำนวน 8
แปลง (เนื้อที่รวม 42 ตารางกิโลเมตร) ครอบคลุมพื้นที่ที่เหลือดังที่แสดงในตารางที่ 1

[]

รูปที่ 1 แผนที่แสดงจุดที่ตั้งอาชญาบัตรสำรวจแปลงที่ 1-4

[]

รูปที่ 2 แผนที่แสดงจุดที่ตั้งแปลงประทานบัตร แปลงคำขอประทานบัตร และอาชญาบัตรสำรวจแปลงที่
1-4 จังหวัดเลย

+--------------------+----------+---------------------+---------------+
| ประทานบัตรและคำขอใ  |          |                     |               |
| นการสำรวจแร่ของบริษัท |          |                     |               |
| ทุ่งคำ จำกัด          |          |                     |               |
+--------------------+----------+---------------------+---------------+
| รายละเอียด          | จำนวน    | สถานภาพ             | เนื้อที่          |
|                    | (แปลง)   |                     |               |
|                    |          |                     | (             |
|                    |          |                     | ตารางกิโลเมตร) |
+--------------------+----------+---------------------+---------------+
| ประทานบัตร          | 6        | ได้รับอนุมัติมีอายุ 25 ปี   | 2.07          |
+--------------------+----------+---------------------+---------------+
| คำขอประทานบัตร      | 106      | อยู่ระหว่างดำเนินการ    | 49.02         |
+--------------------+----------+---------------------+---------------+
| คำขออาชญาบัตรพิเศษ   | 8        | อยู่ระหว่างดำเนินการ    | 42.00         |
+--------------------+----------+---------------------+---------------+
| รวมเนื้อที่การถือค      |          |                     | 93.09         |
| รองสิทธิในการสำรวจแร่ |          |                     |               |
+--------------------+----------+---------------------+---------------+

ตารางที่ 1 ปริมาณเนื้อที่ประทานบัตร คำขอประทานบัตร และคำขออาชญาบัตรพิเศษ ของ บริษัท
ทุ่งคำ จำกัด

หมายเหตุ ประทานบัตรมีอายุ 25 ปี (หากพบว่ามีปริมาณสินแร่เพียงพอจะสามารถขอต่ออายุได้อีก
25 ปี

ข้อมูลธรณีวิทยาทั่วไปและธรณีวิทยาแหล่งแร่

  ลักษณะธรณีวิทยาโดยทั่วไป

สภาพธรณีวิทยาโดยทั่วไปของพื้นที่กลุ่มประทานบัตรจำนวน 6 แปลง ได้แก่ประทานบัตรที่
26968/15574, 26969/15575, 26970/15576, 26971/15558 , 26972/15559 และ
26973/15560 ซึ่งร่วมแผนผังโครงการเดียวกัน เพื่อการทำเหมืองแร่ทองคำ แร่เงิน
และแร่ทองแดงของ บริษัท ทุ่งคำ จำกัด พื้นที่ส่วนใหญ่ครอบคลุมด้วยหินตะกอนของหมวดหินผาเดื่อ
(Pha Dua Formation) ในกลุ่มหินราชบุรี มีอายุในช่วงตอนกลางถึงตอนบนยุคเพอร์เมียน
(Middle-Upper Permian) หินหมวดนี้ถูกแทรกดันโดยหินอัคนี (Igneous Rock)
ซึ่งมีอายุในช่วงเพอร์โม-ไทรแอสซิก (Permo-Triassic)
ทำให้หินเดิมบางส่วนแปรสภาพเป็นหินแปร (Metamorphic Rock) และกึ่งหินแปร ชนิดของหินหลัก
ๆ มีดังนี้

หินตะกอน (Sedimentary Rock)

หินตะกอนที่พบประกอบด้วยหินทรายแป้ง (Siltstone) สีเทาถึงเทาเข้ม หินดินดาน (Shale)
สีเทาถึงเทาดำ หินทราย (Sandstone) ขนาดเม็ดละเอียด สีเทาขาวถึงสีน้ำตาลอ่อน
แสดงชั้นบางจนถึงไม่แสดงชั้นชัดเจน พบครอบคลุมพื้นที่ประทานบัตรราวร้อยละ 80
และยังพบหินปูนสีเทาลักษณะเป็นเลนส์ (Limestone Lens) ในบริเวณประทานบัตรที่
26971/15558 และ 26972/15559 บางบริเวณเกิดการตกผลึกใหม่ (Recrystallization)
มีลักษณะเป็นผลึกเนื้อหยาบ เนื่องจากการแปรสภาพ
โดยสาเหตุจากการแทรกดันตัวขึ้นมาของลำหินอัคนีเป็นแห่งๆ
หินตะกอนบริเวณนี้มีลักษณะการวางตัวของชั้นหิน (Bedding)
ในแนวตะวันออกเฉียงเหนือ–ตะวันตกเฉียงใต้ มีมุมเท (Dip) ประมาณ 30^(o) ถึง 90 ^(o)
ไปทางตะวันตกเฉียงเหนือและตะวันออกเฉียงใต้ แต่ส่วนใหญ่จะมีมุมเทเกือบเป็นแนวดิ่ง

หินอัคนี (Igneous Rock)

หินอัคนีที่พบเป็นชนิดแกรโนไดออไรต์ (Granodiorite) สีเทาจางถึงเทาเข้ม
ขนาดเม็ดแร่หยาบปานกลางและมีเศษหินแปลกปลอม (Xenolith) ปน แร่ประกอบหินหลัก ๆ ได้แก่
ควอตซ์ (Quartz) เฟลสปาร์ (Feldspar) ฮอร์นเบลนด์ (Hornblende) และไบโอไทต์
(Biotite) หินแกรโนไดออไรต์นี้เกิดเป็นลำหินอัคนี (Stock) แทรกดันเข้ามาในชั้นหินตะกอน
พบอยู่บริเวณตอนกลางของประทานบัตรที่ 26968/15574 และ 26969/15575
และบริเวณทิศเหนือของพื้นที่โครงการ หินชนิดนี้มีการผุพังสูงเมื่ออยู่ใกล้ผิวดิน
จะเหลือเพียงบางส่วนที่แข็งแสดงลักษณะเป็นก้อนหินมนใหญ่ (Boulder) นอกจากนี้ยังพบหินเนื้อดอก
(Porphyry) ที่เกิดเป็นพนัง(Dike) และพนังแทรกชั้น (Sill)
ขนาดเล็กแทรกอยู่ทั้งในหินตะกอนและหินสการ์น หินเนื้อดอกนี้ส่วนใหญ่มีสีเขียว มีแร่ดอก
(Phenocryst) เป็นแร่เฟลสปาร์และฮอร์นเบลนด์ หินอัคนีเหล่านี้สันนิษฐานว่ามีอายุในช่วง
Triassic ถึง Permo–Triassic และมีความสัมพันธ์โดยตรงกับการสะสมตัวของแร่ทองคำ
แร่เงิน และแร่ทองแดง

หินแปร (Metamorphic Rock)

หินแปรที่พบส่วนใหญ่เป็นหินสการ์น (Skarn)
ซึ่งแปรสภาพมาจากหินเดิมที่มีคาร์บอเนตเป็นส่วนประกอบ มีสีเขียวแกมเทา สีน้ำตาลปนแดง
และสีน้ำตาล ประกอบด้วยแร่หลัก ได้แก่ การ์เนต (Garnet) และไพรอกซีน (Pyroxene)
เนื้อละเอียดมากถึงเนื้อหยาบ บางครั้งแสดงรูปผลึกสมบูรณ์ (Euhedral Crystal)
ของแร่การ์เนต นอกจากนี้ยังพบหินฮอร์นเฟลส์ (Hornfels)
ซึ่งเกิดจากหินเดิมถูกแปรสภาพขั้นรุนแรงในบริเวณสัมผัสที่หินอัคนีแทรกตัวอยู่ในหินตะกอน
ทำให้หินเดิมถูกแปรสภาพกลายเป็นหินเนื้อละเอียดแน่นและแข็งมากขึ้น
หินแปรเหล่านี้มักพบเกิดแทรกสลับกับหินกอสแซนและ Massive Sulphide
โดยตลอดตามแนวสายแร่ในบริเวณประทานบัตรที่ 26971/15558 และ 26972/15559 (ภูทับฟ้า)

ลักษณะธรณีวิทยาแหล่งแร่

โดยทั่วไปแหล่งแร่ในจังหวัดเลย เช่น แหล่งแร่ทองแดง เหล็ก ตะกั่ว และสังกะสี
มักจะมีความสัมพันธ์อย่างใกล้ชิดกับหินอัคนีแทรกซอน (Intrusive Igneous Rock)
ซึ่งเป็นตัวนำน้ำแร่โลหะต่าง ๆ (Mineralizing Fluids)
ขึ้นมาและทำให้เกิดการสะสมตัวอยู่ตามรอยแตก (Open-space Fillings) เกิดเป็นสายแร่ เช่น
Quartz Veins หรือน้ำแร่อาจเข้าไปแทนที่ (Replacement)
ในหินข้างเคียงบริเวณที่หินอัคนีแทรกดันตัวขึ้นมา
ทั้งนี้ขึ้นอยู่กับคุณสมบัติทางกายภาพและเคมีของหินข้างเคียงนั้น
แหล่งแร่ทองคำในบริเวณคำขอประทานบัตรกลุ่มนี้ก็มีลักษณะการเกิดที่คล้ายคลึงกัน กล่าวคือ
หินอัคนีแทรกซอนชนิดแกรโนไดออไรต์และหินเนื้อดอกแทรกดันตัวเข้ามาในหินชั้นพวก หินทราย
หินทรายแป้ง หินดินดาน และหินปูน
แรงดันและความร้อนจากการแทรกตัวทำให้หินข้างเคียงเหล่านี้เกิดการเปลี่ยนแปลงขึ้น
หินปูนซึ่งเกิดเป็นเลนส์และเป็นชั้นบางๆแทรกอยู่ในหินชั้นชนิดอื่นๆ
รวมทั้งองค์ประกอบของหินพื้นฐานบางส่วนมีคาร์บอเนตเป็นองค์ประกอบ
ซึ่งองค์ประกอบทางคาร์บอเนตนี้เองที่ไวต่อการเกิดปฏิกิริยาทางเคมี ดังนั้นเมื่อถูก
สารละลายน้ำแร่ร้อนแทรกเข้าไป ทำให้เกิดปฏิกิริยาทางเคมี
หินที่มีคาร์บอเนตเป็นองค์ประกอบจึงเกิดการแปรสภาพโดยการแทนที่ (Metasomatism)
มีผลให้ส่วนประกอบทางเคมีของแร่เปลี่ยนไปทำให้เกิดเป็นแร่ชนิดอื่น เช่น การ์เนต ไพรอกซีน
แปรสภาพมาจากหินเดิมที่มีคาร์บอเนตเป็นองค์ประกอบ ซึ่งหินชนิดนี้เรียกว่าหินสการ์น
ในขณะเดียวกันแร่ต่าง ๆ ที่มากับสารละลายน้ำแร่ร้อนเหล่านี้ก็จะเกิดการสะสมตัวร่วมด้วย เช่น
แร่เหล็กซัลไฟด์ (Iron Sulphides) ชนิดพิร์โรไทต์ (Pyrrhotite) แร่ทองแดงซัลไฟด์
(Copper Sulphides) ชนิดคาลโคไพไรต์ (Chalcopyrite) และ บอร์ไนต์ (Bornite)
รวมทั้งยังมีแร่ทองคำเกิดร่วมด้วยอีกเล็กน้อย นอกจากนี้ หินชั้นชนิดอื่น เช่น หินทรายแป้ง หินดินดาน
ที่มีคุณสมบัติเป็นเนื้อปูน (Calcareous)
ก็สามารถทำปฏิกิริยาทางเคมีกับสารละลายน้ำแร่ร้อนเหล่านี้ได้ด้วย
และในช่วงสุดท้ายของการเย็นตัวของหินอัคนีแทรกซอนเหล่านี้
จะมีสารละลายน้ำแร่ร้อนเจือจางแทรกตัวตามมาอีกครั้งหนึ่ง
ซึ่งสารละลายน้ำแร่ร้อนนี้จะเป็นตัวนำแร่ทองคำ ทองแดง และบิสมัท
ขึ้นมาและแทรกเข้าไปในหินสการ์นและแร่ซัลไฟด์ต่าง ๆ อีกครั้งหนึ่ง
ทำให้ความสมบูรณ์ของสินแร่ทองคำในกลุ่มประทานบัตรนี้เพิ่มสูงขึ้น
และนอกจากนี้สารละลายน้ำแร่ร้อนบางส่วนจะตกผลึกสะสมตัวเป็นสายแร่เล็กๆ เช่น ควอตซ์
(Quartz) แคลไซต์ (Calcite) ไพไรต์ (Pyrite) คาลโคไพไรต์ (Chalcopyrite)
บิสมัททิไนต์ (Bismuthinite) และโมลิบดิไนต์ (Molybdenite)
เมื่อแร่ซัลไฟด์เหล่านี้โผล่ขึ้นสู่ผิวโลกและสัมผัสกับอากาศจะทำให้เกิดการผุพังสลายตัวเนื่องจากการทำปฏิกิริยากับออกซิเจนในอากาศ
(Oxidization) เปลี่ยนสภาพไปเป็นแร่ชนิดออกไซด์ (Oxides Ore)
แร่ออกไซต์เหล่านี้จะเรียกรวมกันเป็นหินที่เรียกว่า กอสแซน (Gossan)
ซึ่งเมื่อโผล่อยู่บนผิวโลกเวลานานก็จะเกิดการผุพังกัดกร่อนโดยธรรมชาติ (Weathering)
และถูกพัดพามาสะสมตัวเป็นแหล่งแร่พลัดเชิงเขาติดกับแนวสายแร่แหล่งต้นกำเนิด (Eluvial
Deposite) ซึ่งเป็นผลให้แร่ทองคำบางส่วนหลุดมาสะสมตัวอยู่กับแหล่งแร่เหล่านี้ด้วย

[]

รูปที่ 3 แผนที่ธรณีวิทยาแปลงคำขอประทานบัตร
แปลงประทานบัตรและแปลงอาชญาบัตรพิเศษในพื้นที่แปลง 4 จังหวัดเลย

ปริมาณแร่สำรองที่สามารถทำเหมืองได้และปริมาณสินแร่ที่ขุดแล้ว

จากผลการดำเนินการสำรวจแร่ทองคำ พบว่ามีพื้นที่ ที่มีศักยภาพสามารถทำเหมืองแร่ได้ทั้งหมด 8
พื้นที่ จากการคำนวณปริมาณสินแร่สำรองทั้ง 8 พื้นที่ พบว่ามีปริมาณสินแร่อ๊อกไซด์ 2,984,886 ตัน
ที่ความสมบูรณ์ของทองคำเฉลี่ย 2.07 กรัมต่อตัน ปริมาณสินแร่ทรานสิชั่น 171,872 ตัน
ที่ความสมบูรณ์ของทองคำเฉลี่ย 3.33 กรัมต่อตัน และปริมาณสินแร่ซัลไฟด์ 3,113,024 ตัน
ความสมบูรณ์ของทองคำเฉลี่ย 2.41 กรัมต่อตัน รายละเอียดแสดงไว้ในตารางที่ 2

  ------------------------------------------ ----------- ----------- ----------------- ----------- ---------------- ---------
  บริษัท ทุ่งคำ จำกัด                                                                                                    

  พื้นที่ศักยภาพและปริมาณแร่สำรองที่สามารถทำเหมืองได้                                                                          

  (ปรับปรุง เมื่อ เดือนตุลาคม พ.ศ.2557)                                                                                   

  พื้นที่ศักยภาพ                                  ชนิดสินแร่     ตันเปียก      ค่าความสมบูรณ์เฉลี่ย               ปริมาณโลหะทองคำ   อัตราส่วน

                                                                     ทองคำ (กรัม/ตัน)    ทองแดง(%)   (ออนซ์)           สินแร่ :
                                                                                                                    มูลหิน

  T-1                                        อ๊อกไซด์      463,665     2.40                          35,777            

                                             ทรานสิชั่น     128,269     3.57                          14,722            

                                             ซัลไฟด์       1,385,658   2.63              0.17        117,166           

                                             รวม         1,977,592   2.64              0.17        167,666          1 : 6.75

  T-1-8                                      อ๊อกไซด์      569,097     2.05                          37,509            

                                             ทรานสิชั่น     33,603      2.06                          2,226             

                                             ซัลไฟด์       389,551     1.04              0.26        13,025            

                                             รวม         992,251     1.65              0.26        52,759           1 : 5.24

  T-1-S                                      อ๊อกไซด์      1,188,690   1.71              0.10        65,189            

                                             ซัลไฟด์       439,255     2.96              0.07        41,837            

                                             รวม         1,627,946   2.04              0.09        107,027          1 : 8.29

  T-3                                        อ๊อกไซด์      585,693     2.22              0.13        41,863            

                                             ซัลไฟด์       891,560     2.36              0.17        67,646            

                                             รวม         1,477,254   2.31              0.16        109,509          1 : 3.44

  T-7                                        อ๊อกไซด์      35,000      4.90                          5,514             

                                             ทรานสิชั่น     10,000      4.59                          1,476             

                                             ซัลไฟด์       7,000       6.92                          1,557             

                                             รวม         52,000      5.11                          8,547            1 : 4.97

  T-88                                       อ๊อกไซด์      42,651      3.11                          4,265            1 : 4.80

  Q-spur                                     อ๊อกไซด์      67,450      3.03                          6,571            1 : nil

  G-cap                                      อ๊อกไซด์      32,639      1.53                          1,606            1 : nil

  รวมทั้งหมด                                   อ๊อกไซด์      2,984,886   2.07                          198,293           

                                             ทรานสิชั่น     171,872     3.33                          18,424            

                                             ซัลไฟด์       3,113,024   2.41              0.17        241,232           

                                             รวม         6,269,782   2.27              0.15        457,949          1 : 6.00
  ------------------------------------------ ----------- ----------- ----------------- ----------- ---------------- ---------

ตารางที่ 2 ปริมาณแร่สำรองที่สามารถทำเหมืองได้ (ปรับปรุง เมื่อเดือน ตุลาคม พ.ศ. 2557
โดย นักธรณีวิทยา ของบริษัทฯ)

เมื่อปี พ.ศ.2538 บริษัทฯได้ยื่นคำขอประทานบัตรชุดแรก หลังจากนั้นเมื่อปี พ.ศ.2549 บริษัท
ทุ่งคำ จำกัด ได้รับใบอนุญาติทำเหมืองแร่ได้จำนวน 6 แปลง ได้แก่ประทานบัตรที่ 26968/15574,
26969/15575, 26970/15576, 26971/15558 ,26972/15559 และ 26973/15560
ซึ่งประกอบไปด้วย 5 พื้นที่คือ พื้นที่ T-1, Q-Spur,G-Cap,T-1-8 และ T-88

ทั้งนี้ บริษัทฯได้เริ่มเปิดการทำเหมือง เมื่อวันที่ 11 กันยายน พ.ศ.2549 เป็นต้นมา จนกระทั่งถึง
วันที่ 26 ธันวาคม พ.ศ.2555 ได้หยุดการทำเหมืองชั่วคราว
เนื่องจากรอต่อใบอนุญาติการเข้าใช้ประโยชน์และอยู่อาศัยในเขตป่าสงวนแห่งชาติ

จากการเริ่มการทำเหมืองแร่ทองคำ เมื่อปี พ.ศ.2549 สามารถผลิตสินแร่รวมทั้งหมด 2,999,310
ตัน ที่ความสมบูรณ์ของทองคำเฉลี่ย 1.99 กรัมต่อตัน คิดเป็นปริมาณโลหะทองคำรวม 191,450
ออนซ์ รายละเอียดแสดงในตารางที่ 3

  ---------------------- ----------- ----------- ----------------- ----------- ---------------- ---------
  บริษัท ทุ่งคำ จำกัด                                                                                

  ปริมาณสินแร่ที่ขุดแล้วตั้งแต่ปี                                                                          
  พ.ศ.2549-2555                                                                                 

  (ปรับปรุง เมื่อเดือน ตุลาคม                                                                         
  พ.ศ.2557)                                                                                     

  พื้นที่ศักยภาพ              ชนิดสินแร่     ตันเปียก      ค่าความสมบูรณ์เฉลี่ย               ปริมาณโลหะทองคำ   อัตราส่วน

                                                 ทองคำ (กรัม/ตัน)    ทองแดง(%)   (ออนซ์)           สินแร่ :
                                                                                                มูลหิน

  T-1                    อ๊อกไซด์      938,746     1.88                          56,741            

                         ทรานสิชั่น     164,582     1.33                          7,038             

                         ซัลไฟด์       1,118,794   2.13                          76,616            

                         รวม         2,222,122   1.97                          140,395          1 : 4.96

  T-1-8                  อ๊อกไซด์      539,800     2.17                          37,660            

                         ทรานสิชั่น     38,612      2.35                          2,917             

                         ซัลไฟด์       48,475      1.39                          2,166             

                         รวม         626,887     2.12                          42,744           1 : 2.21

  T-88                   อ๊อกไซด์      45,227      2.00                          2,908            1 : 4.42

  Q-spure                อ๊อกไซด์      78,569      1.86                          4,698            1 : nil

  G-cap                  อ๊อกไซด์      26,505      0.83                          705              1 : nil

  รวมทั้งหมด               อ๊อกไซด์      1,628,847   1.96                          102,713           

                         ทรานสิชั่น     203,194     1.52                          9,955             

                         ซัลไฟด์       1,167,269   2.10                          78,782            

                         รวม         2,999,310   1.99                          191,450          1 : 4.24
  ---------------------- ----------- ----------- ----------------- ----------- ---------------- ---------

ตารางที่ 3 แสดงปริมาณสินแร่ในแต่ละพื้นที่ที่ขุดแล้วตั้งแต่เริ่มทำเหมืองเมื่อปี พ.ศ.2549 - 2555

ทั้งนี้ ปริมาณสินแร่ที่ยังคงเหลือที่สามารถทำเหมืองได้มีปริมาณเท่ากับ 570,561 ตัน
ที่ความสมบูรณ์ของทองคำเฉลี่ย 1.58 กรัมต่อตัน คิดเป็นปริมาณโลหะทองคำรวม 28,988 ออนซ์
ดังที่แสดงในตารางที่ 4

  ------------------------------------ --------- --------- ----------------- ----------- ---------------- ----------
  บริษัท ทุ่งคำ จำกัด                                                                                          

  ปริมาณแร่สำรองคงเหลือที่สามารถทำเหมืองได้                                                                      

  (ปรับปรุง เมื่อเดือน ตุลาคม พ.ศ.2557)                                                                         

  พื้นที่ศักยภาพ                            ชนิดสินแร่   ตันเปียก    ค่าความสมบูรณ์เฉลี่ย               ปริมาณโลหะทองคำ   อัตราส่วน

                                                           ทองคำ (กรัม/ตัน)    ทองแดง(%)   (ออนซ์)           สินแร่ :
                                                                                                          มูลหิน

  T-1                                  ซัลไฟด์     241,610   2.52              0.06        19,575           1 : 6.08

  T-1-8                                ซัลไฟด์     328,951   0.89              0.31        9,413            1 : 11.72

  รวม                                            570,561   1.58              0.20        28,988           1 : 9.33
  ------------------------------------ --------- --------- ----------------- ----------- ---------------- ----------

ตารางที่ 4 ปริมาณสำแร่คงเหลือที่สามารถทำเหมืองได้ ปรับปรุงเมื่อ เดือน ตุลาคม พ.ศ.2557

แผนดำเนินการทำเหมืองในปี พ.ศ.2556 – 2563

เนื่องจากปัจจุบันใบอนุญาตการเข้าใช้ประโยชน์และอยู่อาศัยในเขตป่าสงวนแห่งชาติที่ได้หมดอายุลงเมื่อ
25 ธันวาคม พ.ศ.2555 หากได้รับใบอนุญาตก็จะสามารถเข้าดำเนินการทำเหมืองได้ปกติในพื้นที่
T-1 และ T-1-8 ที่มีปริมาณแร่สำรองคงเหลือที่สามารถทำเหมืองได้ และนอกจากนั้น พื้นที่ T-1-S
และ T-3 ก็อยู่ระหว่างดำเนินการขอประทานบัตร
ดังนั้นปริมาณแร่สำรองทั้งหมดที่สามารถทำเหมืองได้มีประมาณ 3,675,761 ตัน
ที่ความสมบูรณ์ของทองคำเฉลี่ย 2.08 กรัมต่อตัน และความสมบูรณ์ของทองแดงเฉลี่ย 0.13%
และมีอัตราส่วนของสินแร่ต่อมูลหิน โดยประมาณ 1 : 6.50 ระยะเวลาการทำเหมืองประมาณ 7
ปีโดยประมาณ รายละเอียดแผนการทำเหมืองดังแสดงไว้ในตารางที่ 5

  --------------- ----------------- ----------- --------------- ---------------- ------------- ------------ ------------ ---------
  บริษัท ทุ่งคำ จำกัด                                                                                                         

  แผนการทำเหมือง                                                                                                          
  ระยะเวลา 7 ปี                                                                                                           

                                                                                                                         

  ปีที่              พื้นที่ศักยภาพ         สินแร่                                                       มูลหิน         รวมผลิต       อัตราส่วน

                                    ตันเปียก      ทองคำ(กรัม/ตัน)   ทองแดง(กรัม/ตัน)   เงิน(กรัม/ตัน)   ตันเปียก       ตันเปียก       สินแร่ :
                                                                                                                         มูลหิน

  1               T-1,T-1-8&T-1-S   351,632     1.88            1,303.28         1.40          3,548,368    3,900,000    1 : 10.09

  2               T-1-8&T-1-S       536,903     1.16            1,730.76         1.19          6,255,842    6,792,745    1 : 11.65

  3               T-1-S             600,000     1.80            1,070.01         1.66          5,250,000    5,850,000    1 : 8.75

  4               T-1-S             640,914     2.69            861.38           1.80          3,559,086    4,200,000    1 : 5.55

  5               T-3               619,058     2.21            1,234.55         5.37          1,859,692    2,478,750    1 : 3.00

  6               T-3               487,254     2.35            1,709.59         11.41         1,802,746    2,290,000    1 : 3.70

  7               T-3               440,000     2.36            1,739.51         11.88         1,621,643    2,061,643    1 : 3.69

  รวม                               3,675,761   2.08            1,345.10         4.73          23,897,377   27,573,138   1 : 6.50
  --------------- ----------------- ----------- --------------- ---------------- ------------- ------------ ------------ ---------

ตารางที่ 5 แผนการทำเหมืองของบริษัท ทุ่งคำ จำกัด ซึ่งมีระยะเวลาประมาณ 7 ปี

2.3.3 การดำเนินงานทั่วไปและรายละเอียดการผลิต

การทำเหมืองแร่ทองคำในขั้นต้น หน้าเหมืองจะเป็นลักษณะเหมืองเปิด (Open Pit)
สินแร่ที่ขุดขึ้นมาจะแบ่งเป็น 2 ชนิดหลัก ๆ คือ สินแร่ชนิดออกไซด์
(สินแร่ที่ผ่านกระบวนการผุพังตามธรรมชาติ) และสินแร่ชนิดซัลไฟด์ (สินแร่ซัลไฟด์ต่าง ๆ
ที่ยังไม่เกิดการทำปฏิกิริยากับออกซิเจน)
โดยจะนำไปบดหยาบและบดละเอียดก่อนป้อนเข้าสู่โรงแต่งแร่ ซึ่งเป็นระบบปิด (Zero
Discharge)

สินแร่ชนิดออกไซด์ จะทำการแยกโลหะทองคำออกจากสินแร่ด้วยกระบวนการ Carbon – In –
Pulp (CIP) ที่กำลังการผลิต 2,400 ตันต่อวัน มีประสิทธิภาพในการสกัดทองคำเฉลี่ย 80 %
ได้ผลผลิตเป็นโลหะทองคำผสม (Gold Dore) ที่มีความสมบูรณ์ทองคำเฉลี่ย 60-80 %
และทำการบำบัดสารเคมีที่ใช้ด้วยกระบวนการ INCO Process
ก่อนส่งกากแร่ไปเก็บที่บ่อกักเก็บกากแร่และนำน้ำกลับมาใช้ในกระบวนการอีกครั้ง

สินแร่ชนิดซัลไฟด์ จะทำการแยกโลหะทองแดงออกจากสินแร่ด้วยกระบวนการลอยแร่ (Flotation)
เพื่อลดการรบกวนกระบวนการ Cyanidation
ก่อนทำการแยกโลหะทองคำออกจากสินแร่ด้วยกระบวนการ CIP ต่อไป
โดยเริ่มผลิตด้วยกระบวนการลอยแร่ในเดือนกันยายน 2552 ที่กำลังการผลิต 1,920 ตันต่อวัน
มีประสิทธิภาพในการสกัดทองแดงเฉลี่ย 80 % และทองคำเฉลี่ย 55 %
ได้ผลผลิตเพิ่มขึ้นอีกชนิดเป็นสินแร่ทองแดงที่มีทองคำและเงินเจือปน (Copper Concentrate)
ที่มีความสมบูรณ์ทองแดงเฉลี่ย 15 % และทองคำเฉลี่ย 70 กรัมต่อตัน
โดยกระบวนการลอยแร่จะมีต้นทุนในส่วนของสารเคมีที่ใช้ต่ำกว่ากระบวนการ CIP ถึง 50 %
และยังสามารถนำหินทิ้งจากชั้นแร่ซัลไฟด์กลับมาป้อนเข้าสู่กระบวนการผลิตสร้างมูลค่าเพิ่มได้อีก

2.3.4 ค่าภาคหลวงและผลประโยชน์ต่อรัฐ

การดำเนินการเหมืองแร่ต้องมีความสัมพันธ์ติดต่อกับทางภาครัฐ
การชำระเงินค่าภาคหลวงเป็นไปเพื่อชดเชยการสูญเสียไปของแร่ต่างๆในพื้นดิน
ซึ่งเป็นผลประโยชน์ต่องบประมาณของรัฐทั้งส่วนกลางและในท้องถิ่นนั้น

บริษัทย่อยได้มีการเสริมสร้างการพัฒนาเศรษฐกิจของภาคตะวันออกเฉียงเหนือทั้งโดยทางตรงและทางอ้อม
บริษัทฯได้ว่าจ้างพนักงานซึ่งเป็นคนในท้องถิ่นเข้ามาทำงานในเหมือง ไม่ว่าจะเป็นในด้านการสำรวจ
การก่อสร้างโรงงานและการดำเนินงานที่เหมือง
ซึ่งสร้างรายได้โดยตรงให้แก่พนักงานในท้องถิ่นหลายร้อยคน
เงินที่พนักงานได้รับก็เข้าไปในระบบเศรษฐกิจในท้องถิ่นเมื่อมีการซื้อขายเกิดขึ้น
ซึ่งส่งผลเป็นทวีคูณแก่ชุมชนในท้องถิ่น

ค่าภาคหลวงได้ส่งผลประโยชน์ต่องบประมาณของรัฐทั้งส่วนกลางและท้องถิ่น
บริษัทฯชำระค่าภาคหลวงสำหรับทองคำ ทองแดง และเงิน
ซึ่งคำนวณจากมูลค่าของสินค้าเมื่อทำการขนส่ง จากจำนวนค่าภาคหลวงแร่ที่ชำระให้แก่ กพร.
ทั้งหมดประมาณ 98.8 ล้านบาท

การได้รับการสนับสนุนจากคณะกรรมการการส่งเสริมการลงทุน (BOI)
คณะกรรมการส่งเสริมการลงทุนได้อนุมัติคำขอของบริษัท ทุ่งคำฯ
ให้บริษัทฯได้รับสิทธิพิเศษหลังจากที่ได้รับอนุมัติประทานบัตร ประกอบด้วย:

1)  ได้รับการยกเว้นภาษีนำเข้าเป็นระยะเวลา 5 ปี จนกระทั่งวันที่ 31 มกราคม 2554
    ซึ่งสามารถกำหนดใหม่ได้อีกครั้งเมื่อครบกำหนดวันสิ้นสุด
    และปัจจุบันได้มีการขอต่อการยกเว้นภาษีนำเข้า อีก 5 ปี และจะสิ้นสุดวันที่ 31 มกราคม
    2557

1)  ได้รับยกเว้นภาษีเงินได้เป็นระยะเวลา 8 ปี และได้รับลดหย่อนภาษีเงินได้ร้อยละ 50 สำหรับ
    5 ปีถัดไป บริษัทฯจะได้รับสิทธิประโยชน์นี้ตั้งแต่วันแรกของการรับรู้รายได้ กล่าวคือ 15
    กันยายน 2549

2.4 การพัฒนาอสังหาริมทรัพย์

ขั้นตอนการขอประทานบัตร และการเมืองที่ยุ่งยากและใช้ระยะเวลานาน
กลุ่มบริษัทอาจจำเป็นต้องใช้กลยุทธ์เดิมที่เคยใช้ในปี พ.ศ. 2533
คือการขายบริษัทเพื่อให้กลุ่มบริษัทมีกระแสเงินสดหมุนเวียน
จนกว่าจะได้รับประทานบัตรใหม่ของบริษัท ทุ่งคำ จำกัด

บริษัทได้พัฒนาโครงการอสังหาริมทรัพย์ที่จังหวัดภูเก็ต และที่อำเภอแม่สอด จังหวัดตาก โดยบริษัทฯ
เลงเห็นว่าพื้นที่ดังกล่าวมีการพัฒนาได้อย่างรวดเร็ว และเป็นโอกาสในการหารายได้ให้กับบริษัทฯ

3. ปัจจัยความเสี่ยง

บริษัท ทุ่งคาฮาเบอร์ จำกัด (มหาชน)
ให้ความสำคัญของการบริหารความเสี่ยงของธุรกิจทั้งที่เกิดจากปัจจัยภายในและปัจจัยภายนอก
เพื่อลดผลกระทบให้อยู่ในระดับที่ยอมรับได้ โดยบริษัทฯ มีปัจจัยความเสี่ยงดังนี้

  3.1 เหมืองแร่ทองคำและทองแดง

  ความเสี่ยงเกี่ยวกับการประกอบธุรกิจเหมืองแร่ทองคำและทองแดงของบริษัทฯ มีดังนี้

3.1.1 ความเสี่ยงด้านราคาผลิตภัณฑ์

แร่เป็นสินค้าโภคภัณฑ์ที่มีการเปลี่ยนแปลงทางด้านราคาตามราคาทองคำและหัวแร่ทองแดง
ซึ่งในช่วงที่ผ่านมาราคาทองคำมีความผันผวนค่อนข้างมากตามราคาทองคำในตลาดโลก บริษัทฯ
จึงมีการป้องกันความเสี่ยงทางด้านราคาโดยการกำหนดวิธีการคิดราคาทองคำและหัวแร่ทองแดงไว้ในสัญญาซื้อขายคือ
การใช้ราคาตลาดโลกถัวเฉลี่ยของช่วงระยะเวลาก่อนและหลังการส่งมอบ นอกจากนี้ บริษัทฯ
ยังได้ติดตามและประเมินสภาวะตลาดและแนวโน้มราคาอยู่ตลอดเวลา
เพื่อกำหนดช่วงเวลาที่เหมาะสมในการส่งมอบสินค้า

3.1.2 ความเสี่ยงด้านอัตราแลกเปลี่ยนเงินตราต่างประเทศ

บริษัทฯ มีความเสี่ยงจากอัตราแลกเปลี่ยนเงินตราต่างประเทศ อันเนื่องมาจากบริษัทฯ มีการขาย
การซื้อและการกู้ยืมเงินที่เป็นเงินตราต่างประเทศ
ซึ่งส่วนใหญ่เป็นการซื้อขายด้วยสกุลเงินดอลลาร์สหรัฐ ซึ่งบริษัทฯ
บริหารความเสี่ยงจากอัตราแลกเปลี่ยนเงินตราดังกล่าว ด้วยการถือครองเงินสกุลดอลลาร์สหรัฐฯ
ไว้บางส่วน

3.1.3 ความเสี่ยงเกี่ยวกับการผลิต การปรับปรุงสายการผลิต และความเสี่ยงจำเพาะ

หลังจากติดตั้งโรงลอยแร่แล้วเสร็จในปี พ.ศ. 2552
บริษัทได้ทำการปรับปรุงโรงงานแต่งแร่ที่เหมืองทองคำจังหวัดเลยในอีกหลายส่วน
ดังนั้นจึงไม่มีความเสี่ยงเกี่ยวกับการลงทุนเพื่อขยายขีดความสามารถในการผลิตในปี พ.ศ. 2555
อีก ในขณะนี้โรงงานสามารถรองรับสินแร่ออกไซด์ และซัลไฟด์ และไม่มีความจำเป็นใดๆ
ที่จะต้องลงทุนเพิ่มเติมโดยปรับปรุงสายการผลิตเพื่อรองรับสินแร่จากเหมือง T-1-S และ T-3
อีกในอนาคต

บริษัทมีเครื่องจักรและอุปกรณ์การทำเหมืองที่ใช้งานมานานส่งผลกระทบต่อต้นทุนในการผลิต เช่น
ค่าไฟฟ้า ค่าน้ำมันเชื้อเพลิง ค่าใช้จ่ายในการซ่อมแซมบำรุงรักษา
ซึ่งรายจ่ายส่วนใหญ่จะเกี่ยวกับการปรับปรุงสายการผลิต โดยเฉพาะอย่างยิ่ง แท่นขุดเจาะไฮดรอลิก
ซึ่งเป็นสิ่งที่จะช่วยลดความเสี่ยงในการผลิตจากต้นทุนที่เพิ่มขึ้นจากการขุดเจาะที่ลึกขึ้น
แต่การที่บริษัทฯ ทำเหมืองลงไปในระดับที่ลึกมากขึ้นจะทำให้อัตราส่วนของความลาดชันเพิ่มมากขึ้น
ส่งผลให้อัตราส่วนระหว่างสินแร่ที่มีคุณภาพต่ำกว่าเกณฑ์
ต้นทุนในการขนส่งสินแร่ไปยังโรงงานจึงสูงขึ้นตามไปด้วย นอกจากนี้
ยังมีปัจจัยสำคัญอีกประการที่กระทบต่อต้นทุนการผลิตคือ
ต้นทุนค่าแรงงานที่เพิ่มสูงขึ้นอันเนื่องมาจากการปรับขึ้นค่าแรงขั้นต่ำ ซึ่งปีใน 2556
ใบอนุญาตเข้าใช้พื้นที่ป่าไม้ของ บ.ทุ่งคำ ได้หมดอายุลง ทำให้ บ.ทุ่งคำ
ต้องหยุดกระบวนการหน้าเหมือง แม้ว่าการผลิตหยุดชะงักลง แต่บริษัทฯ
ยังคงต้องรับภาระต้นทุนแรงงานนี้อยู่

3.1.4 ความเสี่ยงด้านสิ่งแวดล้อม อาชีวอนามัยและความปลอดภัย

ปัจจุบันปัญหาด้านสิ่งแวดล้อมได้ทวีความรุนแรงมากยิ่งขึ้น
ส่งผลให้เกิดความตื่นตัวจากทุกภาคส่วนในสังคมในการรณรงค์ให้มีการรักษาสิ่งแวดล้อม ซึ่งบริษัทฯ
ตระหนักดีว่ากระบวนการดำเนินงานของบริษัทฯ มีความเสี่ยงเรื่องความปลอดภัยอาชีวอนามัย
สิ่งแวดล้อม และสังคม ซึ่งอาจกระทบต่อสิ่งแวดล้อม ความปลอดภัย
และคุณภาพชีวิตของพนักงานและชุมชนที่อยู่ใกล้เคียง บริษัทฯ
จึงได้วางมาตรการป้องกันและลดผลกระทบด้านสิ่งแวดล้อม และความปลอดภัย
โดยกำหนดให้หน่วยงานที่รับผิดชอบทำการติดตาม วิเคราะห์
และควบคุมผลกระทบของจากการผลิตของบริษัทฯ ต่อสิ่งแวดล้อมให้ผ่านเกณฑ์มาตรฐานทั้งหมด

บริษัทฯ
ได้จัดทำโครงการรับผิดชอบต่อสังคมมาโดยตลอดเพื่อลดความกังวลของคนในชุมชนใกล้เคียงเกี่ยวกับคุณภาพชีวิตและสิ่งแวดล้อมจากปัญหาสิ่งปนเปื้อนจากการทำเหมืองแร่ของ
บ.ทุ่งคำ ที่มีการระเบิดหิน การแต่งแร่ และการประกอบโลหกรรม
และมีการใช้สารเคมีในกระบวนการผลิต โดยบริษัทฯ ได้ดำเนินนโยบายไม่ปล่อยน้ำทิ้ง (Zero
discharge) อย่างเคร่งครัด และมีการตรวจสอบคุณภาพสิ่งแวดล้อมอยู่เสมอ ซึ่งเมื่อวันที่ 1
มกราคม 2554 บ.ทุ่งคำ ได้ว่าจ้างศูนย์การจัดการสิ่งแวดล้อม มหาวิทยาลัยขอนแก่น
เป็นที่ปรึกษาในการตรวจสอบการปฏิบัติตามมาตรการและเงื่อนไขด้านสิ่งแวดล้อม
และประเมินคุณภาพสิ่งแวดล้อมโครงการเหมืองแร่ทองคำ
เพื่อตรวจสอบคุณภาพน้ำและสารปนเปื้อนโลหะหนักบนผิวดิน ในดิน และใต้ดิน ทั้งในและนอกเหมือง
และรายงานผลการตรวจสอบต่อสำนักงานนโยบายและแผนสิ่งแวดล้อม
กรมอุตสาหกรรมพื้นฐานและการเหมืองแร่ ผู้ชำนาญการฯ ผู้แทนชุมชน และหน่วยงานราชการท้องถิ่น
ทุกเดือน

3.1.5 ความเสี่ยงด้านการสำรวจและการดำเนินการของรัฐ

บริษัทฯ มีการสำรวจแหล่งแร่หลายแห่ง
และได้ยื่นคำขอประทานบัตรต่อกรมอุตสาหกรรมพื้นฐานและการเหมืองแร่ (กพร.) เป็นจำนวนมาก
แต่เนื่องจากในการขออนุญาตประทานบัตรมีความยุ่งยากและใช้เวลานาน เช่น
การจัดทำรายงานวิเคราะห์ผลกระทบสิ่งแวดล้อม การขอความเห็นชอบจากองค์การบริหารส่วนตำบล
การขออนุญาตใช้พื้นที่ เป็นต้น รวมทั้งการสร้างความเข้าใจกับชุมชนโดยรอบ
เนื่องจากการขอประทานบัตรเหมืองแร่บางแปลงมีราษฎรในพื้นที่บางกลุ่มเรียกร้องให้หน่วยงานของรัฐชะลอการให้ประทานบัตรใหม่แก่
บ.ทุ่งคำ ส่งผลให้กระบวนการผลิตต้องชะลอออกไป ซึ่งในขณะนี้บริษัทฯ
กำลังเร่งดำเนินการให้ได้รับประทานบัตร
เพื่อให้กระบวนการผลิตสามารถดำเนินต่อไปได้อย่างต่อเนื่อง

นอกจากขั้นตอนการขอประทานบัตรที่ต้องใช้เวลานาน
ในส่วนที่เกี่ยวข้องกับการดำเนินการของรัฐยังมีค่าใช้จ่ายที่เกี่ยวข้อง ได้แก่
ค่าธรรมเนียมอาชบัตรพิเศษและค่าใช้จ่ายเบื้องต้นอื่นๆ ค่าธรรมเนียมขอประทานบัตร
และผลประโยชน์ที่จ่ายให้แก่กรมอุตสาหกรรมพื้นฐานและการเหมืองแร่ ซึ่งถือเป็นค่าใช้จ่ายที่สูง
โดยเฉพาะค่าภาคหลวงและค่าธรรมเนียมการใช้พื้นที่ที่สูงกว่าที่กำหนดไว้ในการขอสัมปทานครั้งแรกที่กำหนดไว้ร้อยละ
2.5 ของราคาประกาศแร่ทองคำ ที่ต่อมาในปี 2550 รัฐบาลได้ปรับค่าภาคหลวงเป็นอัตราขั้นบันได
ส่งผลให้บริษัทฯ
ต้องจ่ายค่าธรรมเนียมให้รัฐบาลในอัตราที่สูงกว่าในอัตราที่มีผลบังคับในระหว่างประมูลสิทธิ

3.2 การทำเหมืองหินแอนดีไซท์

นับตั้งแต่เริ่มดำเนินกิจการเมื่อปี พ.ศ. 2540 เป็นเวลากว่า 15 ปี
ในการผลิตหินแอนดีไซต์จากเหมืองหินในจังหวัดสระบุรีให้แก่ผู้ประกอบการที่นำหินบดไปก่อสร้างปรับปรุงระบบคมนาคมบริเวณภาคกลางของประเทศไทย
เนื่องด้วยปัจจัยที่ตั้งและลักษณะทางธรณีวิทยาซึ่งเป็นหินอัคนีประเภทแอนดีไซต์
ที่มีความโดดเด่นจากพื้นที่บริเวณใกล้เคียงซึ่งส่วนใหญ่เป็นหินตะกอนประเภทหินปูน
และหินอัคนีชนิดอื่นๆ ซึ่งมีคุณสมบัติในการนำไปใช้ที่แตกต่างกัน ทำให้เหมืองหินแอนดีไซต์ของบริษัทฯ
มีความได้เปรียบในเชิงการตลาดเนื่องจากไร้คู่แข่งทางการค้าในบริเวณจังหวัดสระบุรีและภาคกลางของประเทศไทย

แม้ว่าต้นทุนการผลิตหินแอนดีไซต์จะปรับสูงขึ้นทุกปี เช่น ต้นทุนการผลิตทางด้านค่าดำเนินการ
ค่าแรงงาน ค่าขนส่ง และค่าบำรุงรักษาเครื่องจักร
ในขณะที่ราคาขายเฉลี่ยของหินแอนดีไซต์ยังมีราคาคงที่ บริษัทฯ
จึงได้มีการปรับราคาสินค้าให้สอดรับกับต้นทุนการผลิตที่สูงขึ้น
แต่การปรับขึ้นราคามีผลกระทบต่อความสัมพันธ์กับลูกค้ารายเดิม
และจำกัดโอกาสในการขยายฐานลูกค้ารายใหม่เพิ่มขึ้น ดังนั้น
บริษัทจึงมีการวางแผนงานด้านการขายและการตลาดเพื่อรองรับปัญหาที่อาจเกิดขึ้น เช่น
ปัญหาการบริการ การทำการตลาด การบำรุงรักษา และกระบวนการผลิต และในด้านการผลิต
ยังต้องมีการประสานงานกับด้านการขนส่งสินค้า เพื่อหลีกเลี่ยงปัญหาการสะสมสินค้าที่มากเกินไป
และการเตรียมเครื่องจักรให้พร้อมเพื่อให้สอดคล้องกับชั่วโมงการทำงาน

3.2.1 ความเสี่ยงด้านสิ่งแวดล้อม พบว่าไม่มีผลกระทบมากนัก
เนื่องจากตำแหน่งที่ตั้งของเหมืองหินอยู่ในหุบเขา
ซึ่งมีลักษณะภูมิประเทศที่สามารถใช้เป็นแนวป้องกันผลกระทบจากการผลิต
และยังอยู่ห่างจากเขตชุมชน โรงเรียน และวัด
ทำให้เหมืองหินยังคงดำเนินการผลิตได้ตามปกติภายใต้กฎระเบียบข้อบังคับของหน่วยงานที่เกี่ยวข้อง

  3.3 ความเสี่ยงกับการทำเหมืองดีบุก

โอกาสอีกอย่างหนึ่งของบริษัท คือ การทำเหมืองแร่ดีบุกในทะเล ซึ่งตั้งอยู่ทางตะวันออก ประมาณ 20 กิโลเมตร จากอำเภอตะกั่วป่า จังหวัดพังงา ซึ่งได้ดำเนินการยื่นขอประทานบัตรแล้ว การทำรายงานผลกระทบต่อสิ่งแวดล้อม ซึ่งรวมถึงมาตรการการบรรเทาผลกระทบต่อสิ่งแวดล้อม ได้รับการอนุมัติโดยสำนักนโยบายทรัพยากรธรรมชาติและใน พ.ศ. 2538 ครั้งนี้อยู่ในกระบวนการสร้างความเข้าใจกับชุมชนในท้องถิ่น นอกจากนี้ เมื่อปลายเดือนธันวาคม 2555 บริษัทฯ มีการสำรวจดีบุกและถ่านหินใน สปป.ลาว และพบโอกาสในการลงทุน แต่ขณะนี้บริษัทฯ ยังอยู่ระหว่างการประเมินความเสี่ยงอีกหลายประการจึงยังคงอยู่ในขั้นตอนของการเจรจาเงื่อนไขการร่วมทุน

3.4 ความเสี่ยงเกี่ยวกับการพัฒนาที่ดิน

บริษัทฯ ถือหุ้นร้อยละ 75 ในบริษัทสกาย์คลิฟฟ์ จำกัด
ซึ่งบริษัทสกายคลิฟฟ์ถือครองที่ดินสามแปลงติดถนนรัชดาภิเษกใกล้สี่แยกพระราม 9
และมีการพัฒนาอสังริมทรัพย์บนที่ดินดังกล่าว เนื่องจากบริษัทฯ
ไม่มีความเชี่ยวชาญในการดำเนินโครงการพัฒนาอสังหาริมทรัพย์ขนาดใหญ่ที่ใช้ต้นทุนสูงแข่งขันกับผู้ประกอบการหลักในตลาดหลักทรัพย์ฯ
ในปี 2555 บริษัทฯ จึงได้ขายที่ดินพร้อมสิ่งปลูกสร้างดังกล่าว

3.5 ความเสี่ยงด้านการให้สินเชื่อ

บริษัทฯ
มีความเสี่ยงที่อาจเกิดขึ้นจากการเรียกเก็บเงินจากลูกหนี้ไม่ได้หรือลูกหนี้ไม่ได้ปฏิบัติตามเงื่อนไขที่กำหนด
ดังนั้น บริษัทจึงมีการใช้นโยบายป้องกันความเสี่ยงที่อาจจะเกิดขึ้นในอนาคต
โดยกำหนดขั้นตอนการพิจารณาให้สินเชื่อแก่ลูกหนี้การค้าให้มีความรัดกุมมากยิ่งขึ้น
มีการเรียกเก็บหลักประกัน เช่น เงินสดหรือหนังสือค้ำประกันจากสถาบันการเงิน
มีการควบคุมและติดตามการชำระเงินจากลูกหนี้อย่างใกล้ชิด เป็นต้น

  3.6 ความเสี่ยงจากการที่ส่วนของผู้ถือหุ้นต่ำกว่าศูนย์ (ติดลบ)
  ส่งผลให้หลักทรัพย์ไม่สามารถซื้อขายในตลาดหลักทรัพย์ฯได้

เนื่องจากวันที่ 31 ธันวาคม 2553 งบการเงินของบริษัทฯ แสดงส่วนของผู้ถือหุ้นมีค่าน้อยกว่าศูนย์
ทำให้หลักทรัพย์ของบริษัทฯ
ถูกประกาศเข้าข่ายอาจถูกเพิกถอนจากการเป็นหลักทรัพย์จดทะเบียนตามข้อบังคับของ ตลท.
อย่างไรก็ตาม เมื่อวันที่ 6 มกราคม 2555 บริษัทฯ
ได้ชี้แจงแนวทางแก้ไขเหตุแห่งการอาจถูกเพิกถอนจากการเป็นหลักทรัพย์จดทะเบียนแก่ ตลท. ว่า
บริษัทฯ
ตัดสินใจเตรียมการฟื้นฟูกิจการด้วยการแต่งตั้งที่ปรึกษาทางการเงินเพื่อดำเนินการเสนอแผนฟื้นฟูให้ผู้ถือหุ้นและนักลงทุนทราบ
ซึ่งฝ่ายบริหารได้ให้ความสำคัญกับความเสี่ยงเรื่องนี้และเร่งขยายการลงทุนเพิ่มทั้งในและต่างประเทศเพื่อสร้างมูลค่าเพิ่มให้กับผู้ถือหุ้น
แต่การที่หลักทรัพย์ของบริษัทฯ ขึ้นเครื่องหมาย SP (Suspension) คือห้ามซื้อขายหลักทรัพย์
มีผลกระทบต่อบริษัทฯ คือ บริษัทฯ มีความเสี่ยงในเรื่องความสามารถในการระดมทุนเพิ่มเติม

4. ทรัพย์สินที่ใช้ในการประกอบธุรกิจ

1.  สินทรัพย์ถาวรหลัก

ทรัพย์สินที่ใช้ในการประกอบธุรกิจของบริษัทฯและบริษัทย่อย มีราคาทุนและมูลค่าตามบัญชีสุทธิ
ตามข้อมูลในงบการเงินรวม ณ วันที่ 31 ธันวาคม 2556 ดังต่อไปนี้

ที่ดิน อาคาร และอุปกรณ์ (หน่วย: ล้านบาท)

  -------------------------------------- ---------------- --------------- --------------
  ประเภท/ลักษณะทรัพย์สิน                     ลักษณะกรรมสิทธิ์     มูลค่าตามบัญชี สุทธิ  ภาระผูกพัน

  ที่ดิน                                    บริษัทเป็นเจ้าของ    47,234          

  ส่วนปรับปรุงที่ดิน                           บริษัทเป็นเจ้าของ    37,500          ไม่มีภาระผูกพัน

  อาคารและส่วนปรับปรุงอาคาร                 บริษัทเป็นเจ้าของ    48,594          ไม่มีภาระผูกพัน

  เครื่องตกแต่งและอุปกรณ์สำนักงาน              บริษัทเป็นเจ้าของ    2,048           ไม่มีภาระผูกพัน

  เครื่องจักรและอุปกรณ์                       บริษัทเป็นเจ้าของ    353,142         ไม่มีภาระผูกพัน

  ยานพาหนะ                               บริษัทเป็นเจ้าของ    24,059          ไม่มีภาระผูกพัน

  ต้นทุนการรื้อถอนเคลื่อนย้ายบรูณะสถานที่          บริษัทเป็นเจ้าของ    14,256          ไม่มีภาระผูกพัน

  อื่น ๆ                                   บริษัทเป็นเจ้าของ    17,029          ไม่มีภาระผูกพัน

  งานระหว่างก่อสร้างและเครื่องจักรระหว่างติดตั้ง   บริษัทเป็นเจ้าของ    60,755          ไม่มีภาระผูกพัน

  รวม                                                     604,617         
  -------------------------------------- ---------------- --------------- --------------

รายละเอียดของทรัพย์สินหลักของบริษัทฯและบริษัทย่อย

(1) ที่ดิน

  ที่ดินของเฉพาะบริษัททุ่งคาฮาเบอร์ฯ ณ วันที่ 31 ธันวาคม 2556 รวม 50ไร่ 6.8 ตารางวา
  มูลค่าทางบัญชีรวม 16,903,250.00 บาท

ที่ดินของบริษัทย่อยรวม 92 ไร่ 3 งาน 46.7 ตารางวา มูลค่าทางบัญชี 30,331,063.00 บาท
รวมที่ดินของบริษัทและบริษัทย่อย 142 ไร่ 3 งาน 53.5 ตารางวา มูลค่าทางบัญชี
47,234,313.00 บาท โดยมีรายละเอียดดังนี้

+--------+----+---------+--------+---------+----------------+--------+
| จัง     | จ  | เนื้อที่    | ตาร    | ราคาท   | ผู้ถือครองกรรมสิทธิ์ | ภา     |
| หวัดที่ตั้ง | ำน |         | างเมตร | ุน (บาท) |                | ระผูกพัน |
| ของที่ดิน | วน | ไร่-ง    |        |         |                |        |
|        | (แ | าน-ตรว. |        |         |                |        |
|        | ปล |         |        |         |                |        |
|        | ง) |         |        |         |                |        |
+--------+----+---------+--------+---------+----------------+--------+
| ภูเก็ต   | 3  | 11      | 18,    | 11,150  | บริษัทฯ          | (ก)    |
|        |    | -2-64.8 | 659.20 | ,000.00 |                |        |
+--------+----+---------+--------+---------+----------------+--------+
| สระบุรี  | 2  | 38      | 61,    | 5,753   | บริษัทฯ          | (ข)    |
|        |    | -1-42.0 | 368.00 | ,250.00 |                |        |
+--------+----+---------+--------+---------+----------------+--------+
| เลย    | 20 | 91      | 146,   | 13,284  | บริษัท ทุ่งคำ จำกัด | (ข)    |
|        |    | -1-99.0 | 396.00 | ,063.00 |                |        |
+--------+----+---------+--------+---------+----------------+--------+
| ตาก    | 3  | 1       | 2,     | 17,047  | บริษัท           | (ข)    |
|        |    | -1-47.7 | 190.80 | ,000.00 |  สกายคลิฟฟ์ จำกัด |        |
+--------+----+---------+--------+---------+----------------+--------+
| รวม    |    | 142     | 228,   | 47,234  |                |        |
|        |    | -3-53.5 | 614.00 | ,313.00 |                |        |
+--------+----+---------+--------+---------+----------------+--------+

(ก) ที่ดินจังหวัดภูเก็ต 3 แปลง จดจำนองไว้กับธนาคารธนชาต สำหรับวงเงินกู้เบิกเกินบัญชีจำนวน
15 ล้านบาท และวงเงินกู้เพื่อการพาณิชย์ (ตั๋วสัญญาใช้เงิน) จำนวน 10 ล้านบาท
และวงเงินเพื่อให้ธนาคารออกหนังสือค้ำประกัน จำนวน 10 ล้านบาท

(ข) ที่ดินปลอดจากภาระจำนอง และไม่มีภาระผูกพันทางคดีความ

หมายเหตุ : 100 ตารางวา = 1 งาน, 4 งาน = 1ไร่, 1 ไร่ = 1,600 ตารางเมตร, 1
ตารางวา = 4 ตารางเมตร

  (2) อาคารสำนักงาน

  ห้องเลขที่ 252/11 ชั้น7 อาคารสำนักงานเมืองไทย-ภัทร1 ถนนรัชดาภิเษก แขวงห้วยขวาง
  เขตห้วยขวาง กรุงเทพฯ เนื้อที่ 1,844.69 ตาราง

เมตร ราคาทุน 59.06 ล้านบาท ณ วันที่ 31 ธันวาคม 2556 มีมูลค่าตามบัญชี-สุทธิ 29.54
ล้านบาท

  อาคารสำนักงานมีภาระผูกพัน ดังนี้

  เมื่อวันที่ 8 พฤษภาคม 2551 บริษัทฯ บริษัท สกายคลิฟฟ์ จำกัด(บริษัทย่อย) และบริษัท สินธนา
  โฮลดิ้งส์ จำกัด(บริษัทที่เกี่ยวข้องกัน - สินธนา)
  ถูกฟ้องร้องเรียกค่าเสียหายจากการผิดสัญญาร่วมทุน เป็นจำนวนเงินประมาณ 349.40 ล้านบาท
  เมื่อวันที่ 17 พฤศจิกายน 2552 ศาลได้ยกฟ้องบริษัทสกายคลิฟฟ์ และศาลได้พิพากษาให้บริษัทฯ
  และบริษัทที่เกี่ยวข้องกันร่วมกันรับผิดคืนเงินค่าหุ้นจำนวน 36.5 ล้านบาท พร้อมดอกเบี้ย
  อย่างไรก็ตามบริษัทฯ ไม่เห็นด้วยกับคำพิพากษาดังกล่าวในส่วนของบริษัทฯ
  และบริษัทที่เกี่ยวข้องกัน เนื่องจากบริษัทมิได้เป็นผู้รับเงินจากโจทก์ และบริษัท สินธนา โฮลดิ้งส์
  จำกัดทำการเพียงเป็นตัวแทน และในวันที่ 13 มกราคม 2553 บริษัทฯ ได้ยื่นอุทธรณ์
  และขอทุเลาบังคับคดีในระหว่างการอุทธรณ์ต่อศาลอุทธรณ์

  แต่ปรากฎว่า เมื่อวันที่ 22 มิถุนายน 2553
  โจทก์ได้ทำการบังคับคดีโดยนำยึดที่ดินของบริษัทจำนวน 4 แปลง ที่จังหวัดภูเก็ต
  และอาคารชุดอีสทาวเวอร์ของบริษัทที่เกี่ยวข้องกัน ไว้ต่อเจ้าพนักงานบังคับคดี ต่อมาเมื่อวันที่ 1
  กุมภาพันธ์ 2554 ศาลอุทธรณ์ได้มีคำสั่งให้บริษัทและบริษัทที่เกี่ยวข้องกัน
  จัดหาหลักประกันสำหรับจำนวนเงินที่จะต้องชำระตามคำพิพากษาศาลชั้นต้นพร้อมดอกเบี้ย
  มาวางต่อศาลเพื่อทุเลาการบังคับคดี ซึ่งในวันที่ 4 กรกฎาคม 2554
  บริษัทได้นำอาคารชุดของบริษัทจำนวน 2 ห้องชุด เลขที่ 252/252 และ 252/11 ชั้น 7
  อาคารสำนักงานเมืองไทย-ภัทร ไปวางต่อศาลตามคำสั่งเพื่อให้ศาลงดการบังคับคดีไว้ชั่วคราว
  ศาลจึงได้งดการบังคับคดีไว้ในระหว่างที่บริษัทอุทธรณ์คำพิพากษา

  ต่อมาเมื่อวันที่ 1 สิงหาคม 2555 ศาลอุทธรณ์ได้พิพากษายืนตามศาลชั้นต้น บริษัท
  และบริษัทที่เกี่ยวข้องกันได้ยื่นฎีกาเมื่อวันที่ 28 กันยายน 2555
  คดีอยู่ระหว่างการพิจารณาของศาลฎีกา ซึ่งบริษัทได้ยื่นคำร้องขอทุเลาการบังคับคดีในระหว่างฎีกา
  ต่อมาเมื่อวันที่ 14 ธันวาคม 2555 บริษัทได้นำห้องชุดเลขที่ 252/252 และ เลขที่ 252/11
  วางค้ำประกันไว้ต่อศาลในระหว่างฎีกาคำพิพากษา ต่อมาในเดือนธันวาคม 2555
  โจทก์จึงได้ดำเนินการถอนการยึดที่ดินของบริษัทจำนวน 4 แปลง ที่จังหวัดภูเก็ต

4.2 สินทรัพย์ไม่มีตัวตน

การได้รับใบอนุญาตในการประกอบธุรกิจ

4.2.1 ประทานบัตรการทำเหมืองหินแอนดีไซท์

  ประทานบัตรการทำเหมืองหินแอนดีไซท์ที่บริษัทฯ ได้รับแล้ว มีดังต่อไปนี้

  --------------- ------ -------- --------- --------------- ----------------
                  พื้นที่                                       

  เลขที่ประทานบัตร   ไร่     งาน      ตารางวา   วันหมดอายุ        สถานะ

  **28675/15632   154    2        67        มกราคม 2560     -

  28676/15268     88     3        81        พฤษภาคม 2552    อยู่ระหว่างต่ออายุ
  --------------- ------ -------- --------- --------------- ----------------

**เช่าช่วงจากบริษัท สินธนา ไมนิ่ง จำกัด

ความก้าวหน้าในการดำเนินงานครั้งสำคัญคือ
การที่สามารถประสานงานและติดตามการยื่นเรื่องต่ออายุประทานบัตรแปลงที่เปิดเหมืองเป็นหลักอยู่
จนมีการลงนามในประทานบัตรแปลงนี้ ทำให้บริษัทสามารถยื่นเสนอขายผลิตภัณฑ์หินชนิดต่าง ๆ
ให้กับผู้ใช้รายใหญ่ได้ด้วยความมั่นใจมากขึ้น

เมื่อวันที่ 1 ตุลาคม 2551 บริษัทฯ ได้ยื่นต่ออายุประทานบัตรเลขที่ 28676/15268
ซึ่งหยุดการทำเหมืองชั่วคราว และหมดอายุลงในเดือนพฤษภาคม 2552 แล้ว
ขณะนี้เรื่องอยู่ระหว่างการดำเนินการตามขั้นตอนต่างๆ ตามที่กำหนด อย่างไรก็ตาม
บริษัทจะประเมินโอกาสทางธุรกิจในช่วง 3-5 ปีข้างหน้าอีกครั้ง ก่อนตัดสินใจ
เนื่องจากหินแอนดีไซท์เป็นหินที่มีความแกร่งสูง มีความทนทานกว่าหินปูนที่ใช้กันในงานก่อสร้างทั่วไป
แต่ก็มีความเหมาะสมกับสภาพใช้งานไม่กว้างขวางเท่าหินปูน

4.2.2 ประทานบัตรเหมืองแร่ทองคำ

  บริษัท ทุ่งคำ จำกัด (บริษัทย่อย) ได้รับอนุมัติประทานบัตรพื้นที่แปลงที่ 4 เนื้อที่รวมประมาณ 545
  ตารางกิโลเมตร ในเดือน ตุลาคม

2544 ต่อมา ทุ่งคำ ได้รับอนุมัติประทานบัตรจำนวน 6 ฉบับอย่างเป็นทางการ (เนื้อที่รวม 2.07
ตารางกิโลเมตร) ทั้งนี้บริษัทฯ ได้ยื่นคำขอประทานบัตรจำนวน 114 แปลง
และคำขออาชญาบัตรพิเศษจำนวน 8 แปลง (เนื้อที่รวม 38.4 ตารางกิโลเมตร)
ครอบคลุมพื้นที่ที่เหลือ ประทานบัตรมีอายุ 25 ปี
(หากพบว่ามีปริมาณสินแร่เพียงพอจะสามารถขอต่ออายุได้อีก 25 ปี)

+--------------------+----------+---------------------+---------------+
| ประทานบัตรและคำขอใ  |          |                     |               |
| นการสำรวจแร่ของบริษัท |          |                     |               |
| ทุ่งคำ จำกัด          |          |                     |               |
+--------------------+----------+---------------------+---------------+
| รายละเอียด          | จำนวน    | สถานภาพ             | เนื้อที่          |
|                    | (แปลง)   |                     |               |
|                    |          |                     | (             |
|                    |          |                     | ตารางกิโลเมตร) |
+--------------------+----------+---------------------+---------------+
| ประทานบัตร          | 6        | ได้รับอนุมัติมีอายุ 25 ปี   | 2.07          |
+--------------------+----------+---------------------+---------------+
| คำขอประทานบัตร      | 114      | อยู่ระหว่างดำเนินการ    | 52.62         |
+--------------------+----------+---------------------+---------------+
| คำขออาชญาบัตรพิเศษ   | 8        | อยู่ระหว่างดำเนินการ    | 38.40         |
+--------------------+----------+---------------------+---------------+
| รวมเนื้อที่การถือค      |          |                     | 93.09         |
| รองสิทธิในการสำรวจแร่ |          |                     |               |
+--------------------+----------+---------------------+---------------+

4.2.3 บัตรส่งเสริมการลงทุน

บริษัท ทุ่งคำ จำกัด (บริษัทย่อย) ได้รับสิทธิพิเศษจากการได้รับส่งเสริมการลงทุน
จากคณะกรรมการส่งเสริมการลงทุน ตามพระราชบัญญัติส่งเสริมการลงทุน พ.ศ. 2520
เพื่อทำเหมืองและผลิตทองคำแท่งเมื่อวันที่ 25 กุมภาพันธ์ 2546
และเพิ่มเติมสำหรับทองคำผสมเมื่อวันที่ 21 เมษายน 2552
โดยได้รับยกเว้นภาษีและอากรขาเข้าตามรายละเอียดที่ระบุไว้ในบัตรส่งเสริมการลงทุน
และได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปี นับแต่วันที่ 15 กันยายน 2549
และได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมในอัตราร้อยละห้าสิบของอัตราปกติ
มีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล
และการได้รับอนุญาตให้หักค่าขนส่งค่าไฟฟ้าและค่าประปา
สองเท่าของค่าใช้จ่ายดังกล่าวเป็นระยะเวลา 10 ปี นับแต่วันที่ 15 กันยายน 2549

บริษัท ทุ่งคำ จะต้องปฏิบัติตามเงื่อนไขต่างๆ ที่กำหนดไว้ในบัตรส่งเสริมการลงทุน

4.3 ธุรกิจพัฒนาอสังหาริมทรัพย์

4.3.1 ที่ดินจังหวัดภูเก็ต

ปัจจุบัน บริษัทฯ
ยังมองถึงตลาดและโอกาสที่จะขายหรือพัฒนาที่ดินให้เพิ่มมูลค่าหรือสร้างรายได้ให้แก่บริษัทฯ

4.3.2 ที่ดินถนนรัชดาภิเษก

ก่อนปี 2554 บริษัทฯ และบริษัทย่อย ได้แสดงที่ดินที่ยังไม่ได้พัฒนาอยู่ภายใต้บัญชี ที่ดิน
อาคารและอุปกรณ์ และตั้งแต่ปี 2554 ได้มีการจัดประเภทใหม่โดยแสดงภายใต้บัญชี
“อสังหาริมทรัพย์เพื่อการลงทุน”

บริษัทฯ และบริษัทย่อยเลือกใช้วิธีราคาทุน สำหรับบันทึกบัญชีอสังหาริมทรัพย์เพื่อการลงทุน

อย่างไรก็ตาม ในงบการเงินรวมที่ดินของบริษัทย่อย แสดงในราคาที่ประเมินโดยผู้ประเมินอิสระ
เมื่อวันที่ 4 พฤศจิกายน 2548 เนื่องจากราคาทุนของเงินลงทุนในบริษัทย่อยของบริษัทฯ
สูงกว่ามูลค่าสินทรัพย์สุทธิตามบัญชีของบริษัทย่อย ณ วันซื้อ

อสังหาริมทรัพย์เพื่อการลงทุน

เป็นที่ดินถนนรัชดาภิเษก 3 แปลงมีเนื้อที่รวม 3ไร่ 1งาน 61.9 ตารางวา ของบริษัท สกายคลิฟฟ์
จำกัด มีรายละเอียด ดังนี้

  ---------------- ------------------- ------------------ ----------------
  (พันบาท)                                                 

  ราคาทุน           ราคาที่ประเมินเพิ่มขึ้น    งานระหว่างก่อสร้าง    รวม

  78,996           329,574             83,156             491,726
  ---------------- ------------------- ------------------ ----------------

ราคาประเมินของที่ดิน ซึ่งประเมินราคาโดยผู้ประเมินราคาอิสระ มีดังนี้

  1. ประเมินราคาที่ดิน รายที่ 1 เมื่อวันที่ 27 ธันวาคม 2553 เป็นจำนวน 517.50 ล้านบาท
  และรายที่ 2 เมื่อวันที่ 29 มิถุนายน 2555 เป็นจำนวน 544.76 ล้านบาท

  2. ประเมินราคาที่ดินรวมมูลค่างานเข็มเจาะซึ่งรวมอยู่ในงานระหว่างก่อสร้าง รายที่ 3
  เมื่อวันที่ 23 ธันวาคม 2553 เป็นจำนวน 642.40 ล้านบาท และรายที่ 4 เมื่อวันที่ 3
  กรกฎาคม 2555 เป็นจำนวน 613 ล้านบาท

ที่ดินจดจำนองไว้กับธนาคารธนชาตสำหรับวงเงินกู้เบิกเกินบัญชีจำนวน 15 ล้านบาท
และวงเงินกู้เพื่อการพาณิชย์ (ตั๋วสัญญาใช้เงิน) จำนวน 10 ล้านบาท
และวงเงินเพื่อให้ธนาคารออกหนังสือค้ำประกัน จำนวน 10 ล้านบาท ซึ่งในปี 2556 บริษัทฯ
ได้ชำระหนี้เสร็จสิ้นและไถ่ถอนหลักประกันเรียบร้อยแล้ว

จากปัญหาเศรษฐกิจทั่วโลกและความไม่สงบในเมืองไทย เมื่อวันที่ 17 ตุลาคม 2551 บริษัท
สกายคลิฟฟ์ จำกัด และบริษัทต่างประเทศแห่งหนึ่ง
ได้ตกลงกันทั้งสองฝ่ายที่จะระงับสัญญาว่าจ้างที่ปรึกษาและสัญญาทำโครงการตามที่ตกลงกันชั่วคราว
(เช่น การออกแบบและการพัฒนา การก่อสร้าง การขายและโฆษณา และจัดหาเงินลงทุน)
ในโครงการคอนโดมิเนียมของบริษัท สกาย คลิฟฟ์ จำกัด

ในเวลาเดียวกัน บริษัทสกายคลิฟฟ์ จำกัด ได้แจ้งต่อผู้รับเหมาอื่น ๆ
ซึ่งมีภาระผูกพันจากการทำสัญญาบริการที่ปรึกษาเกี่ยวกับ การก่อสร้างโครงการคอนโดมิเนียมข้างต้น
กับผู้รับเหมาต่างๆ ณ วันที่ 31 ธันวาคม 2554 เป็นจำนวนเงินทั้งสิ้น 12.47 ล้านบาท
เพื่อระงับการดำเนินงานตามสัญญาแล้ว

โครงการอาคารชุด ของ บริษัท สกายคลิฟฟ์ จึงได้ชะลอโครงการไว้
แต่แผนโครงการที่ได้รับอนุมัติยังคงอยู่ไว้เพื่อรอดำเนินการต่อไป มีดังนี้

แผนการพัฒนาโครงการอาคารชุดตั้งอยู่บนถนนรัชดาภิเษก
ใกล้ศูนย์การค้าหลายแห่งและศูนย์วัฒนธรรมแห่งชาติ ได้มีแผนดำเนินงานอาคารชุดในระหว่างปี
2551 โครงการเป็นอาคารชุด 29 ชั้น จำนวน 1 หลังตั้งอยู่ที่ 14 ถนนรัชดาภิเษก เขตห้วยขวาง
กรุงเทพฯ 10320

1) ที่ตั้ง:อยู่ใกล้รถไฟฟ้าใต้ดินสถานีพระรามเก้าและใกล้ทางด่วนรวมถึง motor way
เพื่อที่จะไปสนามบินนานาชาติสุวรรณภูมิและจังหวัดชลบุรี
อีกทั้งยังสะดวกต่อการไปถนนสุขุมวิทและเพชรบุรีตัดใหม่

2) สถานะโครงการ:ใบอนุญาตก่อสร้างหมดอายุเมื่อวันที่ 23 เมษายน 2553 บริษัท สกายคลิฟฟ์
จำกัด ได้ยื่นขอต่ออายุใบอนุญาตก่อสร้างต่อกรุงเทพมหานครแล้ว
ขณะนี้อยู่ระหว่างการพิจารณาอนุญาต

ในเดือนพฤษภาคม 2556 บริษัท สกายคลิฟฟ์ จำกัด
ได้ขายที่ดินพร้อมสิ่งปลูกสร้างและโอนกรรมสิทธิ์ใบอนุญาตก่อสร้างอาคารให้กับบริษัทที่ไม่เกี่ยวข้องกันแห่งหนึ่ง
ในราคา 720 ล้านบาท

  ณ วันที่ 31 ธันวาคม 2556 อสังหาริมทรัพย์เพื่อการลงทุน มีรายละเอียด ดังนี้

  -------------------------------------------------- --- -----------------
                                                         

                                                         จำนวนเงิน (พันบาท)

                                                         

  ยอดคงเหลือ ณ วันที่ 31 ธันวาคม 2555                         

  - ราคาทุน                                               162,152

  - ราคาที่ประเมินเพิ่มขึ้น                                     329,574

  - มูลค่ายุติธรรม ณ วันที่ 31 ธันวาคม 2555                      491,726

  รายการเปลี่ยนแปลง เพิ่มขึ้น (ลดลง) ระหว่างไตรมาสที่ 2 ปี         
  2556                                                   

  ขายระหว่างปี                                             (491,726)

  ยอดคงเหลือ ณ วันที่ 31 ธันวาคม 2556                         -
  -------------------------------------------------- --- -----------------

  กำไรจากการขาย อสังหาริมทรัพย์เพื่อการลงทุน มีรายละเอียด ดังนี้

  ------------------------------------------------- --- ------------------
                                                        

                                                        จำนวนเงิน (พันบาท)

  ราคาขาย                                               720,000

  หัก : ต้นทุนอสังหาริมทรัพย์เพื่อการลงทุน (มูลค่ายุติธรรม)           (491,726)

  กำไรจากการขาย                                         228,274
  ------------------------------------------------- --- ------------------

  เงินสดรับจากการขาย อสังหาริมทรัพย์เพื่อการลงทุน มีรายละเอียด ดังนี้

  ------------------------------------------------- --- ------------------
                                                        

                                                        จำนวนเงิน (พันบาท)

  ราคาขาย                                               720,000

  หัก : ค่าใช้จ่ายที่เกี่ยวเนื่อง (ค่าธรรมเนียมโอน                  (31,809)
  ค่าภาษีธุรกิจเฉพาะ)                                       

  ภาษีเงินได้ถูกหัก ณ ที่จ่าย                                   (7,202 )

  เงินรับจากการขาย – สุทธิ                                  680,989
  ------------------------------------------------- --- ------------------

บริษัท สกายคลิฟฟ์ ได้รับเงินสดสุทธิ จากการขายที่ดิน ถนนรัชดา จำนวน 680.99 ล้านบาท
ทำให้บริษัทมีสภาพคล่องเพิ่มขึ้น โดยบริษัทมีการนำเงินสดสุทธิที่ได้มาใช้ไปในกิจกรรมลงทุน
โดยเป็นการนำเงินไปลงทุนในบริษัท 89 แคปริคอร์น ดีเวลลอปเมนท์ จำกัด
โดยได้ชำระเงินค่าหุ้นลงทุนในสัดส่วนร้อยละ 70 เป็นจำนวนเงิน 220.80 ล้านบาท
นำเงินไปซื้อที่ดินบริเวณแม่สอด จ.ตาก จำนวน 17.05 ล้านบาท เป็นเงินให้กู้ยืมแก่บริษัททุ่งคำ
จำนวน 89.50 ล้านบาท ชำระภาษีเงินได้นิติบุคคลกลางปี จำนวน 39.38 ล้านบาท
และจ่ายชำระคืนเงินกู้พร้อมดอกเบี้ยให้แก่ทุ่งคา จำนวน 175.47 ล้านบาท

4.  นโยบายการลงทุนในบริษัทย่อยและบริษัทร่วม

บริษัทฯมีนโยบายในการลงทุนในบริษัทย่อยที่มีศักยภาพทั้งในด้านการสนับสนุนธุรกิจของกลุ่มบริษัท
มีแนวโน้มเติบโตสูง มีความเสี่ยงต่ำ และมีความสามารถในการทำไร
เพื่อเสริมสร้างความแข็งแกร่งให้แก่กลุ่มบริษัทในการขยายธุรกิจต่อไป
ในการเข้าลงทุนในกิจการหรือโครงการต่างๆนั้น
คณะกรรมการบริษัทจะได้มีการพิจารณาและอนุมัติในรายละเอียดก่อนเสนอให้ผู้ถือหุ้นพิจารณาอนุมัติ

นโยบายการบริหารงาน

โดยปกติผู้ถือหุ้นรายใหญ่จะแต่งตั้งตัวแทนไปเป็นกรรมการในบริษัทย่อยและบริษัทร่วมซึ่งสัดส่วนของจำนวนกรรมการที่แต่งตั้งจะขึ้นอยู่กับอัตราการถือหุ้นในบริษัทนั้นๆดังนั้นบริษัทย่อยและบริษัทร่วมจะมีคณะกรรมการบริษัทซึ่งประกอบด้วยกรรมการซึ่งเป็นตัวแทนจากผู้ถือหุ้นเป็นผู้กำหนดนโยบายการบริหารธุรกิจในบริษัทดังกล่าวอย่างไรก็ดีเนื่องจากบริษัทฯเป็นผู้ถือหุ้นรายใหญ่จึงมีอำนาจในการควบคุมการดำเนินงานของบริษัทย่อย

5. ข้อพิพาททางกฎหมาย

  คดีความที่บริษัทฯ ถูกฟ้องร้อง

  5.1 คดีฟ้องร้องกับสำนักงานการปฏิรูปที่ดินเพื่อเกษตรกรรม (ส.ป.ก.)

  คดีที่ 1 เรื่องการชำระค่าตอบแทนการใช้ที่ดินในเขตปฏิรูป

  เมื่อวันที่ 19 ธันวาคม 2550 สำนักงานปฏิรูปที่ดินเพื่อเกษตรกรรมจังหวัดเลย (ส.ป.ก.)
  มีหนังสือแจ้งให้ “ทุ่งคำ” ชำระค่าตอบแทนการใช้ที่ดินระหว่างเดือนมกราคม ถึง พฤศจิกายน
  2550 เป็นจำนวนเงินเท่ากับการเก็บค่าภาคหลวง จำนวน 14,563,336 บาท “ทุ่งคำ”
  เห็นว่าการเรียกเก็บเงินดังกล่าวเป็นภาระเกินควรและไม่เป็นธรรม

  เมื่อวันที่ 12 กันยายน 2551 “ทุ่งคำ” ได้ยื่นคำฟ้องต่อศาลปกครองขอนแก่น
  เพื่อขอให้ศาลมีคำสั่งเพิกถอนหนังสือดังกล่าว
  และขอให้ศาลไต่สวนฉุกเฉินเพื่อให้มีคำสั่งเพิกถอนหนังสือเรียกเก็บเงินค่าตอบแทนของ ส.ป.ก.

  ในวันที่ 25 กันยายน 2551 ศาลมีคำสั่งรับคำฟ้อง แต่ยกคำร้องขอไต่สวนฉุกเฉินของบริษัท ทุ่งคำ
  จำกัด ต่อมา ส.ป.ก. ได้ให้การและฟ้องแย้ง
  “ทุ่งคำ”ให้ชำระค่าตอบแทนในส่วนที่ค้างชำระพร้อมดอกเบี้ย

  เมื่อวันที่ 27 พฤษภาคม 2552 “ทุ่งคำ”ได้ยื่นคำคัดค้านคำให้การของ ส.ป.ก. และ

  ในวันที่ 9 กันยายน 2552 “ทุ่งคำ”
  ได้ยื่นคำให้การเพิ่มเติมแก่ศาลปกครองในส่วนที่ฟ้องแย้งว่ามิได้ค้างชำระ
  และขอสงวนสิทธิเรียกเงินที่ชำระไปคืนพร้อมดอกเบี้ยในอัตราสูงสุดที่ “ทุ่งคำ” ต้องชำระไป

  เมื่อวันที่ 13 มกราคม 2553 จากการขอตรวจสำนวนคดี “ทุ่งคำ”
  พบว่าศาลมีคำสั่งไม่อนุญาตคำขอคุ้มครองชั่วคราวของ ส.ป.ก. โดยห้ามให้ “ทุ่งคำ”
  ทำเหมืองในเขตปฏิรูปที่ดิน เพราะไม่ปรากฏว่า ส.ป.ก.
  ได้รับความเสียหายที่ยากแก่การเยียวยาในภายหลัง

  ต่อมาวันที่ 21 ธันวาคม 2553 “ทุ่งคำ” ได้แก้ไขเพิ่มเติมคำฟ้อง และได้ขอให้ศาลมีคำสั่งให้
  ส.ป.ก. คืนเงินซึ่ง “ทุ่งคำ” ได้จ่ายไปแล้ว จำนวน 84 ล้านบาท คืนแก่ “ทุ่งคำ”

  เมื่อวันที่ 4 พฤษภาคม 2554 ศาลปกครองขอนแก่นมีคำสั่งโอนคดีที่ฟ้องโดย “ทุ่งคำ”
  ไปศาลปกครองอุดรธานีและศาลปกครองอุดรธานีได้รับคดีไว้เป็นเลขคดีดำที่ 251/2554

  เมื่อวันที่ 3 มิถุนายน 2554 ศาลปกครองอุดรธานี มีคำสั่งไม่รับคำฟ้องไว้พิจารณา

  เมื่อวันที่ 30 มิถุนายน 2554 “ทุ่งคำ” ได้ยื่นอุทธรณ์ต่อศาลปกครองอุดรธานี และ

  เมื่อวันที่ 19 กรกฎาคม 2554 ศาลปกครองอุดรธานี ได้ส่งคดีไปยังศาลปกครองสูงสุด
  ขณะนี้คดีอยู่ระหว่างการพิจารณาของศาลปกครองสูงสุด

  คดีที่ 2 ความยินยอมให้ใช้พื้นที่ในเขตปฏิรูปที่ดิน

  เมื่อวันที่ 9 พฤษภาคม 2554 “ทุ่งคำ”
  ได้รับหนังสือยกเลิกความยินยอมให้ใช้พื้นที่ในเขตปฏิรูปที่ดินจากสำนักงานการปฏิรูปที่ดินเพื่อเกษตรกรรมจังหวัดเลย
  และให้บริษัททุ่งคำ ขนย้ายสิ่งปลูกสร้างและพนักงานออกจากเขตปฏิรูปที่ดินภายใน 60
  วันนับจากวันที่ได้รับหนังสือนี้

  เมื่อวันที่ 5 กรกฎาคม 2554 บริษัททุ่งคำ ได้ยื่นฟ้องต่อศาลปกครองกลางเพื่อเพิกถอนคำสั่งของ
  ส.ป.ก. และได้ยื่นขอทุเลาการบังคับคดีและขอคุ้มครองชั่วคราว
  ซึ่งต่อมาศาลปกครองกลางมีคำสั่งให้โอนคดีไปยังศาลปกครองอุดรธานี

  เมื่อวันที่ 14 ตุลาคม 2554
  ศาลปกครองอุดรธานีมีคำสั่งทุเลาการบังคับคดีการยกเลิกหนังสือยินยอมให้ใช้พื้นที่ในเขตปฏิรูปที่ดินจาก
  ส.ป.ก. เป็นการชั่วคราวจนกว่าศาลจะมีคำพิพากษาหรือคำสั่งเป็นอย่างอื่น ดังนั้น
  จึงไม่มีผลกระทบต่อการดำเนินงานของ“ทุ่งคำ” และ“ทุ่งคำ”
  สามารถเข้าไปดำเนินกิจการได้ตามปกติ

  เมื่อวันที่ 22 มีนาคม 2556
  ศาลปกครองอุดรธานีมีคำพิพากษาให้เพิกถอนหนังสือยกเลิกความยินยอมให้ใช้พื้นที่ในเขตปฏิรูปที่ดิน
  และยกเลิกหนังสือที่ให้ “ทุ่งคำ” ขนย้ายสิ่งปลูกสร้างและพนักงานออกจากเขตปฏิรูป

  เมื่อ 19 เมษายน 2556 ส.ป.ก. ได้ยื่นอุทธรณ์ โดยอ้างว่า “ทุ่งคำ”
  ไม่ชำระค่าตอบแทนการใช้ที่ดินในเขตปฏิรูปที่ดินในอัตราเท่าค่าภาคหลวงแร่
  ตามระเบียบคณะกรรมการปฏิรูปที่ดินเพื่อการเกษตรกรรม จึงเป็นเหตุให้ทาง ส.ป.ก.
  มีสิทธิเพิกถอนหนังสือยินยอมการใช้ที่ดินในเขตปฏิรูปได้

  เมื่อวันที่ 19 สิงหาคม 2556 “ทุ่งคำ” ได้ยื่นคำแก้อุทธรณ์ โดยอ้างว่า
  ศาสปกครองอุดรธานีได้พิพากษาแล้วว่าการเรียกเก็บค่าตอบแทนการใช้ที่ดินในอัตราเท่าค่าภาคหลวงแร่ของ
  ส.ป.ก. นั้น เป็นการเรียกเก็บที่ซ้ำซ้อนไม่เป็นธรรมต่อผู้ประกอบการ
  ขณะนี้อยู่ระหว่างการพิจารณาของศาลปกครองสูงสุด
  ดังนั้นหากศาลปกครองสูงสุดมีคำพิพากษายืนตามศาลปกครองอุดรธานี จะทำให้ “ทุ่งคำ”
  ไม่ต้องชำระค่าตอบแทนการใช้ที่ดินในอัตราเท่ากับค่าภาคหลวงแร่อีกต่อไป

  5.2 คดีฟ้องร้องเกี่ยวกับการผิดสัญญาร่วมทุน

  เมื่อวันที่ 8 พฤษภาคม 2551 บริษัทฯ บริษัท สกายคลิฟฟ์ จำกัด(บริษัทย่อย) และบริษัท สินธนา
  โฮลดิ้งส์ จำกัด(บริษัทที่เกี่ยวข้องกัน - สินธนา)
  ถูกฟ้องร้องเรียกค่าเสียหายจากการผิดสัญญาร่วมทุน เป็นจำนวนเงินประมาณ 349.40 ล้านบาท
  เมื่อวันที่ 17 พฤศจิกายน 2552 ศาลได้ยกฟ้องบริษัทสกายคลิฟฟ์ และศาลได้พิพากษาให้บริษัทฯ
  และบริษัทที่เกี่ยวข้องกันร่วมกันรับผิดคืนเงินค่าหุ้นจำนวน 36.5 ล้านบาท พร้อมดอกเบี้ย
  อย่างไรก็ตามบริษัทฯ ไม่เห็นด้วยกับคำพิพากษาดังกล่าวในส่วนของบริษัทฯ
  และบริษัทที่เกี่ยวข้องกัน เนื่องจากบริษัทมิได้เป็นผู้รับเงินจากโจทก์ และบริษัท สินธนา โฮลดิ้งส์
  จำกัดทำการเพียงเป็นตัวแทน และในวันที่ 13 มกราคม 2553 บริษัทฯ ได้ยื่นอุทธรณ์
  และขอทุเลาบังคับคดีในระหว่างการอุทธรณ์ต่อศาลอุทธรณ์

  แต่ปรากฎว่า เมื่อวันที่ 22 มิถุนายน 2553
  โจทก์ได้ทำการบังคับคดีโดยนำยึดที่ดินของบริษัทจำนวน 4 แปลง ที่จังหวัดภูเก็ต
  และอาคารชุดอีสทาวเวอร์ของบริษัทที่เกี่ยวข้องกัน ไว้ต่อเจ้าพนักงานบังคับคดี ต่อมาเมื่อวันที่ 1
  กุมภาพันธ์ 2554 ศาลอุทธรณ์ได้มีคำสั่งให้บริษัทและบริษัทที่เกี่ยวข้องกัน
  จัดหาหลักประกันสำหรับจำนวนเงินที่จะต้องชำระตามคำพิพากษาศาลชั้นต้นพร้อมดอกเบี้ย
  มาวางต่อศาลเพื่อทุเลาการบังคับคดี ซึ่งในวันที่ 4 กรกฎาคม 2554
  บริษัทได้นำอาคารชุดของบริษัทจำนวน 2 ห้องชุด เลขที่ 252/252 และ 252/11 ชั้น 7
  อาคารสำนักงานเมืองไทย-ภัทร ไปวางต่อศาลตามคำสั่งเพื่อให้ศาลงดการบังคับคดีไว้ชั่วคราว
  ศาลจึงได้งดการบังคับคดีไว้ในระหว่างที่บริษัทอุทธรณ์คำพิพากษา

  ต่อมาเมื่อวันที่ 1 สิงหาคม 2555 ศาลอุทธรณ์ได้พิพากษายืนตามศาลชั้นต้น บริษัท
  และบริษัทที่เกี่ยวข้องกันได้ยื่นฎีกาเมื่อวันที่ 28 กันยายน 2555
  คดีอยู่ระหว่างการพิจารณาของศาลฎีกา ซึ่งบริษัทได้ยื่นคำร้องขอทุเลาการบังคับคดีในระหว่างฎีกา
  ต่อมาเมื่อวันที่ 14 ธันวาคม 2555 บริษัทได้นำห้องชุดเลขที่ 252/252 และ เลขที่ 252/11
  วางค้ำประกันไว้ต่อศาลในระหว่างฎีกาคำพิพากษา ต่อมาในเดือนธันวาคม 2555
  โจทก์จึงได้ดำเนินการถอนการยึดที่ดินของบริษัทจำนวน 4 แปลง ที่จังหวัดภูเก็ต

  5.3 คดีฟ้องร้องเกี่ยวกับการผิดสัญญาจ้างบริการ

  คดีที่ 1 ผิดสัญญาบริการ

  เมื่อวันที่ 25 พฤษภาคม 2548 บริษัท สกายคลิฟฟ์ จำกัด ถูกฟ้องร้องให้ชำระค่าบริการ จำนวน
  491,531 บาท ซึ่งศาลชั้นต้นมีคำพิพากษาให้ สกายคลิฟฟ์ ชำระค่าบริการตามฟ้องเป็นเงินจำนวน
  568,125 บาท พร้อมดอกเบี้ยในอัตราร้อยละ 7.5 ต่อปี นับแต่วันฟ้อง ซึ่งบริษัท สกายคลิฟฟ์
  จำกัด ได้ยื่นอุทธรณ์คำพิพากษาที่ให้ชำระเงินดังกล่าว โดยใช้โฉนดที่ดินเลขที่ 2615 ของบริษัทฯ
  (ทุ่งคา) วางเป็นหลักทรัพย์ค้ำประกันเพื่อทุเลาการบังคับคดีระหว่างอุทธรณ์ ต่อมาเมื่อวันที่ 21
  พฤษภาคม 2553 ศาลอุทธรณ์มีคำพิพากษากลับคำพิพากษาของศาลชั้นต้น
  โดยยกฟ้องของโจทก์ที่ให้บริษัท สกายคลิฟฟ์ จำกัด ชำระหนี้

  บริษัทฯจึงได้ไปดำเนินการรับโฉนดที่ดินเลขที่ 2615 ของบริษัทฯ (ทุ่งคา)
  ที่วางเป็นหลักทรัพย์ค้ำประกันเพื่อทุเลาการบังคับคดีระหว่างอุทธรณ์ ไว้ต่อศาลคืนเมื่อวันที่ 11
  สิงหาคม 2554

  โจทก์ได้ยื่นฎีกาคำพิพากษาเมื่อวันที่ 24 สิงหาคม 54 ขณะนี้คดีอยู่ในการพิจารณาของศาลฎีกา

  คดีที่ 2 ผิดสัญญาจ้างบริหารโครงการ

  เมื่อวันที่ 29 ตุลาคม 2552 บริษัทแห่งหนึ่ง ได้เป็นโจทก์ยื่นฟ้องต่อศาลแพ่ง โดยกล่าวหาว่าบริษัท
  สกายคลิฟฟ์ จำกัด ผิดสัญญาและเรียกค่าสินไหมทดแทนเป็นเงินจำนวน 774,403 บาท
  โดยเมื่อวันที่ 3 พฤษภาคม 2554 ศาลชั้นต้นมีคำพิพากษาให้ บริษัท สกายคลิฟฟ์ จำกัด
  จ่ายเงินชดเชยให้โจทก์ จำนวนเงิน 600,000 บาท พร้อมดอกเบี้ยร้อยละ 7.5 นับจากวันที่ 26
  ธันวาคม 2550

  เมื่อวันที่ 27 กรกฎาคม 2554 สกายคลิฟฟ์ ยื่นอุทธรณ์คำพิพากษา

  เมื่อวันที่ 13 ธันวาคม 2555 ศาลอุทธรณ์ มีคำพิพากษา ให้ สกายคลิฟฟ์ ชำระเงิน
  571,696.86 บาท พร้อมดอกเบี้ย 7.5 ต่อปี นับแต่วันที่ 26 ธันวาคม 2550
  ไปจนกว่าชำระเสร็จ

  เมื่อวันที่ 12 มิถุนายน 2556 สกายคลิฟฟ์ ได้ขอยุติคดีและชำระเงินดังกล่าวแล้ว

  5.4 คดีเรียกร้องค่าตอบแทนพิเศษกรณีเกษียณอายุ

  เมื่อวันที่ 8 กรกฎาคม 2556 อดีตกรรมการท่านหนึ่งของบริษัทฯ
  ได้ยื่นฟ้องต่อศาลแรงงานกลางเรียกร้องค่าตอบแทนพิเศษกรณีเกษียณอายุรวมเป็นเงินทั้งสิ้น 7.46
  ล้านบาท พร้อมดอกเบี้ยในอัตราร้อยละ 15 ต่อปี นับตั้งแต่วันฟ้องร้อง เนื่องจากเกษียณอายุ
  ซึ่งบริษัทฯได้จ่ายเงินชดเชยตามกฎหมายแรงงานแล้วเป็นจำนวนเงิน 1.98 ล้านบาท
  ขณะนี้อยู่ระหว่างการพิจารณาของศาลแรงงาน คดีนี้ อดีตกรรมการได้ยื่นฟ้องบริษัทและ ทุ่งคำ
  เป็นจำเลย แต่เนื่องจาก บมจ. ทุ่งคา ได้ยื่นคำร้องขอฟื้นฟูกิจการ
  ซึ่งศาลมีคำสั่งรับคำร้องไว้พิจารณาแล้ว การดำเนินคดีในศาลใด ๆ
  จึงต้องงดการพิจารณาคดีไว้ก่อนเพื่อรอฟังคำสั่งของศาลก่อนว่าจะให้ฟื้นฟูกิจการหรือไม่

  5.5 คดีเรียกค่าเสียหายจากการเลิกจ้างของอดีตพนักงานบริษัทคดีที่ 1

  เมื่อวันที่ 12 กรกฎาคม 2555 อดีตพนักงานของบริษัทฯ ตำแหน่งผู้จัดการฝ่ายต่างประเทศ
  ได้ยื่นฟ้องบริษัทฯ และ “ทุ่งคำ” ต่อศาลแรงงานกลาง
  เรียกค่าเสียหายจากการเลิกจ้างเป็นเงินจำนวนทั้งสิ้น 1.8 ล้านบาทเศษ
  พร้อมดอกเบี้ยในอัตราร้อยละ 7.5 ต่อปี ต่อมาเมื่อวันที่ 21 ธันวาคม 2555
  ศาลชั้นต้นได้มีคำพิพากษายกฟ้อง “ทุ่งคำ” และให้บริษัทฯ
  ชดใช้ค่าเสียหายจากการเลิกจ้างเป็นจำนวนเงินรวม 1.6
  ล้านบาทเศษพร้อมดอกเบี้ยในอัตราร้อยละ 7.5 ต่อปี ภายหลังบริษัทฯ
  ได้ยื่นอุทธรณ์คำพิพากษาดังกล่าว คดีจึงอยู่ระหว่างการพิจารณาของศาลอุทธรณ์

  5.6 คดีเรียกค่าเสียหายจากการเลิกจ้างของอดีตพนักงานบริษัทคดีที่ 2

  เมื่อวันที่ 30 พฤศจิกายน 2555 อดีตพนักงานของบริษัทฯ ได้ยื่นฟ้องบริษัทฯ
  เรียกค่าเสียหายจากการเลิกจ้างเป็นเงินจำนวน 12 ล้านบาท ซึ่งบริษัทฯ
  ก็ได้ฟ้องร้องดำเนินคดีกับอดีตพนักงานคนดังกล่าวเช่นกัน ว่าปฏิบัติหน้าที่เป็นเหตุให้บริษัทฯ
  ได้รับความเสียหายรวมเป็นเงินจำนวน 7 ล้านบาทเศษ
  ซึ่งศาลมีคำสั่งให้รวมพิจารณาคดีทั้งสองคดีเข้าด้วยกัน นัดสืบพยานในวันที่ 20 กุมภาพันธ์ 2557
  เนื่องจากบริษัทได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
  ดังนั้นการดำเนินคดีในศาลใด ๆ ที่เกี่ยวกับทรัพยสินของบริษัทฯ จึงต้องงดการพิจารณาคดีไว้ก่อน

  5.7 คดีเพิกถอนคำสั่งของพนักงานตรวจแรงงานคดีที่ 1

  เมื่อวันที่ 30 มกราคม 2556 อดีตพนักงานของบริษัทฯ
  ได้ไปยื่นคำร้องต่อกรมสวัสดิการและคุ้มครองแรงงาน
  เพื่อให้พนักงานตรวจแรงงานมีคำสั่งให้บริษัทฯชำระค่าชดเชยจากการเลิกจ้าง เป็นเงินจำนวน
  200,000 บาท ต่อมาพนักงานตรวจแรงงานมีคำสั่งให้บริษัทฯ
  ชำระค่าชดเชยให้กับอดีตพนักงานตามคำร้อง บริษัทฯ
  จึงได้ฟ้องขอให้เพิกถอนคำสั่งของพนักงานตรวจแรงงาน ต่อศาลแรงงานกลาง ที่ให้บริษัทฯ
  จ่ายค่าชดเชยจำนวน 200,000 บาทให้กับอดีตพนักงานของบริษัทฯ คดีอยู่ระหว่างการพิจารณา

  ของศาล นัดสืบพยานในเดือนพฤศจิกายน 2556
  เนื่องจากบริษัทได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
  ดังนั้นการดำเนินคดีในศาลใด ๆ ที่เกี่ยวกับทรัพย์สินของบริษัทฯ จึงต้องงดการพิจารณาคดีไว้ก่อน

  5.8 คดีเพิกถอนคำสั่งของพนักงานตรวจแรงงานคดีที่ 2

  เมื่อวันที่ 28 มกราคม 2556 อดีตพนักงานของบริษัทฯ
  ได้ไปยื่นคำร้องต่อกรมสวัสดิการและคุ้มครองแรงงาน
  เพื่อให้พนักงานตรวจแรงงานมีคำสั่งให้บริษัทฯชำระค่าชดเชยจากการเลิกจ้าง เป็นเงินจำนวน
  1.49 ล้านบาท
  ต่อมาพนักงานตรวจแรงงานมีคำสั่งให้บริษัทชำระค่าชดเชยให้กับอดีตพนักงานตามคำร้อง บริษัทฯ
  จึงได้ฟ้องขอให้เพิกถอนคำสั่งของพนักงานตรวจแรงงาน ต่อศาลแรงงานกลาง ที่ให้บริษัทฯ
  จ่ายค่าชดเชยจำนวน 1.49 ล้านบาทให้กับอดีตพนักงานของบริษัทฯ
  คดีอยู่ระหว่างการพิจารณาของศาล นัดสืบพยานในวันที่ 25 กันยายน 2556
  ศาลแรงงานกลางได้ไกล่เกลี่ยทั้งสองฝ่ายและทางบริษัทได้ขอยุติคดีชำระเงินให้ไปแก่พนักงาน 1
  ล้านบาท

5.9 คดีละเมิด เพิกถอนมติที่ประชุมคณะกรรมการบริษัท และเรียกค่าเสียหาย

  เมื่อวันที่ 24 ธันวาคม 2555 อดีตกรรมการผู้จัดการของบริษัทฯ เป็นโจทก์ฟ้องบริษัทฯ
  ต่อศาลแพ่งว่า เมื่อวันที่ 27กรกฎาคม 2555 บริษัทฯ ได้จัดการประชุมคณะกรรมการครั้งที่
  14/2555 ในระหว่างประชุมกรรมการของบริษัทฯ
  ได้ใส่ความโจทก์อันเป็นเท็จต่อที่ประชุมโดยร่วมกันใส่ความโจทก์ว่า
  โจทก์เป็นกรรมการในบริษัทแห่งหนึ่งซึ่งประกอบกิจการพัฒนาอสังหาริมทรัพย์
  อันมีสภาพอย่างเดียวกันและเป็นการแข่งขันกับกิจการของบริษัทฯ
  และโจทก์มิได้แจ้งเหตุการเป็นกรรมการในบริษัทแห่งหนึ่งดังกล่าวต่อที่ประชุมผู้ถือหุ้นของบริษัทฯ
  ก่อนที่จะมีมติแต่งตั้งโจทก์เป็นกรรมการของบริษัทฯ เป็นการฝ่าฝืนต่อพระราชบัญญัติมหาชน มาตรา
  86 และคณะกรรมการของบริษัทฯ
  ยังได้ร่วมกันมีมติให้พักงานโจทก์ในฐานะกรรมการผู้จัดการบริษัทฯ
  ทำให้โจทก์เสียชื่อเสียงถูกดูหมิ่นเกลียดชังได้รับความเสียหาย นอกจากนั้น
  ยังได้นำมติการพักงานโจทก์ไปโฆษณาเผยแพร่ให้เป็นข่าวออนไลน์ของตลาดหลักทรัพย์แห่งประเทศไทย
  ทำให้บุคคลที่ได้รับข่าวสารเชื่อว่าโจทก์เป็นบุคคลไม่ดี ไม่มีความซื่อสัตย์สุจริต
  เป็นบุคคลไม่น่าไว้วางใจที่จะเป็นกรรมการบริษัทมหาชน
  จึงต้องร่วมกันรับผิดชดใช้ค่าเสียหายให้แก่อดีตกรรมการเป็นเงินจำนวน 50 ล้านบาท ซึ่งบริษัทฯ
  และคณะกรรมการที่ถูกฟ้องคดีได้ยื่นคำให้การต่อสู้คดีและฟ้องแย้งเรียกค่าเสียหายกับอดีตกรรมการเป็นเงินจำนวน
  47 ล้านบาท โดยศาลแพ่งได้มีคำสั่งส่งสำนวนให้ศาลแรงงานกลางวินิจฉัย และในวันที่ 26
  มีนาคม 2557 อธิบดีศาลแรงงานได้วินิจฉัยว่าคดีนี้ไม่อยู่ในอำนาจของศาลแรงงาน
  ศาลแพ่งจึงได้กำหนดวันนัดพร้อมกันวันที่ 29 สิงหาคม 2557
  เนื่องจากบริษัทฯได้ยื่นคำร้องขอฟื้นฟูกิจการ ดังนั้นการดำเนินคดีในศาลใด ๆ
  ที่เกี่ยวกับทรัพย์สินของบริษัทฯ จึงต้องงดการพิจารณาคดีไว้ก่อน
  ต่อมาศาลล้มละลายกลางยังไต่สวนคำร้องฟื้นฟูกิจการของบริษัทฯ ไม่แล้วเสร็จ
  ศาลจึงมีคำสั่งเลื่อนกำหนดวันนัดพร้อมไปเป็นวันที่ 20 พฤศจิกายน 2557

  5.10 คดีเพิกถอนกรรมการบริษัท สกายคลิฟฟ์ จำกัด

  เมื่อวันที่ 22 ตุลาคม 2555 อดีตกรรมการของบริษัทฯ และบริษัทที่เกี่ยวข้องกับบริษัทฯ แห่งหนึ่ง
  ได้ยื่นคำร้องต่อศาลแพ่งขอให้เพิกถอนมติที่ประชุมผู้ถือหุ้นของ บริษัทสกายคลิฟฟ์ จำกัด ครั้งที่
  1/2555 ที่ได้มีการประชุมเมื่อวันที่ 23 กันยายน 2555
  อ้างว่าเป็นการประชุมที่ไม่ครบองค์ประชุม ซึ่งบริษัทฯ และบริษัท สกายคลิฟฟ์ จำกัด
  ได้ยื่นคำคัดค้านต่อสู้และศาลได้มีคำพิพากษาให้ยกคำร้องเมื่อวันที่ 29 พฤษภาคม 2557

5.11 คดีผิดสัญญาผู้ถือหุ้นในบริษัท สกายคลิฟฟ์ จำกัด

  เมื่อวันที่ 25 มกราคม 2556 บริษัทที่เกี่ยวโยงกับบริษัทฯ 2 แห่ง
  ได้ฟ้องร้องดำเนินคดีต่อศาลแพ่ง อ้างว่าบริษัทฯ ในฐานะผู้ถือหุ้นจำนวนร้อยละ 75
  ผิดสัญญาผู้ถือหุ้นในบริษัท สกายคลิฟฟ์ จำกัด และเรียกค่าเสียหายเป็นจำนวน 12 ล้านบาทเศษ
  ซึ่งบริษัทฯ ได้ยื่นคำให้การต่อสู้คดีว่าสัญญาดังกล่าวไม่มีผลผูกพัน ขอให้ยกฟ้อง
  คดีอยู่ระหว่างการพิจารณา ศาลนัดสืบพยานในวันที่ 2 ตุลาคม 2556
  โดยศาลมีคำสั่งให้เลื่อนกำหนดวันนัดพร้อมออกไปเป็นวันที่ 28 สิงหาคม 2557 และวันที่ 29
  ตุลาคม 2557 เพื่อรอฟังผลการไต่สวนคำร้องขอ เนื่องจากบริษัทฯได้ยื่นคำร้องขอฟื้นฟูกิจการ
  ดังนั้นดำเนินคดีในศาลใด ๆ ที่เกี่ยวกับทรัพยสินของบริษัทฯ จึงต้องงดการพิจารณาคดีไว้ก่อน

5.12 คดีผิดสัญญาจ้างว่าความ คดีที่ 1

  เมื่อวันที่ 25 มกราคม 2556 บริษัทที่ปรึกษากฎหมายแห่งหนึ่งได้ฟ้องร้องดำเนินคดีกับบริษัทฯ
  อ้างว่าบริษัทฯ ผิดสัญญาจ้าง เรียกค่าเสียหายเป็นเงินจำนวน 5.5 ล้านบาท ซึ่งบริษัทฯ
  ได้ยื่นฟ้องแย้งเรียกค่าเสียหายกับบริษัทที่ปรึกษากฎหมายนั้นเช่นกัน เป็นเงินจำนวน 4.2 ล้านบาท
  คดีอยู่ระหว่างการพิจารณาของศาล นัดสืบพยานในวันที่ 8 ตุลาคม 2556
  เนื่องจากบริษัทได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
  ดังนั้นดำเนินคดีในศาลใด ๆ ที่เกี่ยวกับทรัพยสินของบริษัทฯ จึงต้องงดการพิจารณาคดีไว้ก่อน
  และเมื่อวันที่ 16 กรกฎาคม 2557 บริษัทที่ปรึกษากฎหมายได้ยื่นคำร้องขออนุญาตศาลเพื่อถอนฟ้อง
  บริษัท ไม่คัดค้านและได้ถอนฟ้องแย้งคดี

5.13 คดีผิดสัญญาจ้างว่าความ คดีที่ 2

  เมื่อวันที่ 20 สิงหาคม 2556 บริษัทที่ปรึกษากฎหมายแห่งหนึ่งได้ฟ้องร้องดำเนินคดีกับ “ทุ่งคำ”
  อ้างว่าบริษัทฯ ผิดสัญญาจ้าง เรียกค่าเสียหายเป็นเงินจำนวน 6.23 ล้านบาท
  คดีอยู่ระหว่างการพิจารณาของศาล นัดสืบพยานในวันที่ 24 ตุลาคม 2556 คดีนี้ทุ่งคำ
  ได้ขอให้ศาลออกหมายเรียกผู้บริหารชุดเดิมของบริษัทฯ (ผู้ลงนามในสัญญาว่าจ้าง)
  ให้เข้าเป็นจำเลยร่วม และศาลมีคำสั่งอนุญาต โดยนัดพร้อมในวันที่ 27 สิงหาคม 2557
  ต่อมาบริษัทที่ปรึกษากฎหมายได้ยื่นคำร้อง ขออนุญาตศาลเพื่อถอนฟ้อง โดยทางบริษัทฯ
  ก็มิได้คัดค้าน ศาลจึงมีคำสั่งอนุญาตให้ถอนฟ้อง คดีจึงเป็นที่ยุติ

  5.14 คดีล้มละลาย

  เมื่อวันที่ 24 ธันวาคม 2555 เจ้าหนี้ซึ่งเป็นบริษัทที่เกี่ยวข้องกันสองแห่ง ได้ยื่นฟ้องบริษัทฯ
  ต่อศาลล้มละลายกลาง อ้างว่าบริษัทฯค้างชำระหนี้กู้ยืมเงินจำนวน 46 ล้านบาทเศษ
  และงบการเงินปี 2554 ของบริษัทฯ มีหนี้สินมากกว่าทรัพย์สิน
  จึงขอศาลมีคำพิพากษาให้พิทักษ์ทรัพย์เด็ดขาดและให้บริษัทฯ ล้มละลาย ซึ่งบริษัทฯ
  ได้ยื่นคำให้การต่อสู้คดี โต้แย้งมูลหนี้ที่เจ้าหนี้ทั้งสองนำมาฟ้องร้องต่อศาลล้มละลายกลาง
  คดีอยู่ระหว่างการพิจารณาของศาล นัดสืบพยานในวันที่ 10 กันยายน 2556
  เนื่องจากบริษัทได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
  ดังนั้นการดำเนินคดีในศาลใด ๆ ที่เกี่ยวกับทรัพย์สินของบริษัทฯ จึงต้องงดการพิจารณาคดีไว้ก่อน

  5.15 คดีเพิกถอนนิติกรรมการกู้ยืมเงินและการจำนำใบหุ้นของบริษัทที่ถืออยู่ในบริษัท
  ทรัพยากรสมุทร จำกัด ระหว่างบริษัท และบริษัทย่อย กับ บริษัท ที่เกี่ยวข้องกัน 2 แห่ง

  เมื่อวันที่ 11 พฤษภาคม 2555 บริษัทที่มีความสัมพันธ์กันกับอดีตกรรมการ ได้มีหนังสือมาถึงบริษัทฯ
  โดยอ้างว่า บริษัทฯได้ค้างชำระเงินกู้ ตามสัญญาเงินกู้ จำนวนเงิน 56.80 ล้านบาท
  และจะบังคับจำนำหุ้นของบริษัทฯที่ถืออยู่ในบริษัทย่อย (บริษัท ทรัพยากรสมุทร จำกัด )
  ต่อมาในวันที่ 28 มิถุนายน 2555 บริษัทที่เกี่ยวข้องดังกล่าว ได้บังคับจำนำหุ้น
  โดยการออกขายทอดตลาด ซึ่งบริษัทที่เกี่ยวข้องดังกล่าว
  เป็นผู้เข้าร่วมประมูลเพียงรายเดียวและชนะการประมูลในราคา 18.5 ล้านบาท

  คณะกรรมการบริษัทชุดปัจจุบันของบริษัทฯ เห็นว่า การทำสัญญากู้ยืมเงินรวม 3 ฉบับ
  และสัญญาจำนำค้ำประกันใบหุ้นรวม 3 ฉบับ ที่บริษัทที่เกี่ยวข้องดังกล่าว อ้างถึง
  รวมถึงการที่อดีตกรรมการของบริษัทฯ นำใบหุ้นออกไปจากบริษัทฯ เพื่อขายทอดตลาด
  เป็นการกระทำให้บริษัทฯ เสียหาย
  จึงได้แจ้งความ/ฟ้องร้องดำเนินคดีกับบริษัทที่เกี่ยวข้องกันรวมสองแห่ง
  และอดีตกรรมการของบริษัทฯ ดังนี้

(1) วันที่ 15 มิถุนายน 2555 แจ้งความดำเนินดีอาญาต่อสถานีตำรวจนครบาลสุทธิสาร
    ข้อหาเอาไปเสียซึ่งเอกสารของผู้อื่นในประการที่น่าจะก่อให้เกิดความเสียหายฯ
    คดีอยู่ระหว่างการสอบสวนของพนักงานสอบสวน โดยพนักงานสอบสวน
    เสนอสำนวนต่อพนักงานอัยการ ซึ่งพนักงานอัยการมีคำสั่งให้สอบเพิ่มเติม
    คดีจึงอยู่ระหว่างสอบสวนเพิ่มเติม

(2) วันฟ้อง 25 กันยายน 2555 ฟ้องคดีแพ่งต่อศาลแพ่ง ขอให้เพิกถอนนิติกรรมสัญญากู้ยืมเงิน รวม
    3 ฉบับ และ สัญญาจำนำ รวม 3 ฉบับ คดีอยู่ระหว่างการพิจารณาของศาล
    โดยนัดสืบพยานโจทก์ในวันที่ 19 กันยายน 2556
    เนื่องจากบริษัทฯได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
    ดังนั้นการดำเนินคดีในศาลใดๆ ที่เกี่ยวกับทรัพย์สินของบริษัทฯ จึงต้องงดการพิจารณาคดีไว้ก่อน

(3) วันฟ้อง 26 ตุลาคม 2555 ฟ้องคดีแพ่งต่อศาลแพ่ง
    ขอให้เพิกถอนการขายทอดตลาดใบหุ้นของบริษัทฯ คดีอยู่ระหว่างการพิจารณาของศาล
    โดยนัดสืบพยานโจทก์ในวันที่ 19 กันยายน 2556
    เนื่องจากบริษัทฯได้ยื่นคำร้องขอฟื้นฟูกิจการและศาลมีคำสั่งให้รับคำร้องไว้พิจารณา
    ดังนั้นการดำเนินคดีในศาลใดๆ ที่เกี่ยวกับทรัพย์สินของบริษัทฯ จึงต้องงดการพิจารณาคดีไว้ก่อน

(4) วันที่ 12 มิถุนายน 2556 แจ้งความดำเนินคดีอาญา
    ต่อกองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ ข้อหา
    ลงข้อความอันเป็นเท็จในเอกสาร ตามพระราชบัญญัติหลักทรัพย์และตลาดหลักทรัพย์
    คดีอยู่ระหว่างการสอบสวนของพนักงานสอบสวน

  5.16 วันที่ 2 ตุลาคม 2556 บริษัทที่เกี่ยวโยงกับบริษัท 2 แห่ง
  ได้ฟ้องร้องดำเนินคดีต่อศาลแพ่งอ้างว่าบริษัทฯ ในฐานะผู้ถือหุ้นจำนวน ร้อยละ 75
  ผิดสัญญาผู้ถือหุ้นในบริษัท สกายคลิฟฟ์ จำกัด ทำการขายที่ดินของบริษัท สกายคลิฟฟ์ จำกัด
  ออกไปโดยที่บริษัท ที่เกี่ยวโยงทั้ง 2 แห่งไม่ได้รับทราบ และขอเรียกค่าเสียหายเป็นจำนวนเงิน
  180 ล้านบาท ซึ่งบริษัทได้ยื่นคำให้การต่อสู้คดีดังกล่าวกับศาลแล้ว
  คดีอยู่ระหว่างการพิจารณาของศาล

  5.17 วันที่ 4 ธันวาคม 2556 ธนาคารดอยซ์แบงก์ AG ยื่นฟ้อง “ทุ่งคำ” เป็นคดีล้มละลาย
  ต่อศาลล้มละลายกลาง โดยนำมูลหนี้ตามคำชี้ขาดของอนุญาโตตุลาการ
  มาฟ้องว่าทุ่งคำเป็นผู้มีหนี้สินล้นพ้นตัว

  5.18 วันที่ 15 มกราคม 2557 หจก.โอลสแวง (Olswang LLP) ได้ยื่นฟ้อง “ทุ่งคำ”
  ให้ชำระเงินค่าว่าจ้างทนายความของ หจก. โอลส์แวง (Olswang LLP)
  ที่ต่อสู้คดีกับธนาคารต่างประเทศ ในชั้นอนุญาโตตุลาการที่กรุงลอนดอน ศาลนัดพิจารณาวันที่ 23
  เมษายน 2557 ต่อมาก่อนวันนัดพิจารณา หจก.โอลสแวง (Olswang LLP)
  ได้ขออนุญาตศาลขอถอนฟ้องคดี

6. ข้อมูลทั่วไปและข้อมูลสำคัญอื่น

6.1 ข้อมูล ทุ่งคาฯ

ชื่อบริษัท บริษัท ทุ่งคาฮาเบอร์ จำกัด (มหาชน)

สถานที่ตั้งสำนักงานใหญ่ ชั้น 7 อาคารสำนักงานเมืองไทย-ภัทร1 252/11

ถนนรัชดาภิเษก ห้วยขวาง กรุงเทพฯ 10320 ประเทศไทย

ประเภทธุรกิจ สำรวจและทำเหมืองแร่ และพัฒนาอสังหาริมทรัพย์

เลขทะเบียนบริษัท 0107537002087 (เดิม บมจ. 455)

โทรศัพท์ +66 (0)2 695 4912-28

โทรสาร +66 (0)2 695 4901

เว็บไซต์ www.tongkahharbour.com

อีเมล์ info@tongkahharbour.com

ทุนจดทะเบียน 756,939,463 บาท แบ่งออกเป็นหุ้นสามัญ 756,939,463 หุ้น

  มูลค่าหุ้นละ 1 บาท

ทุนชำระแล้ว 756,939,463 บาท แบ่งออกเป็นหุ้นสามัญ 756,939,463 หุ้น

  มูลค่าหุ้นละ 1 บาท (ณ วันที่ 31 ธันวาคม 2554)

6.2 ข้อมูลบริษัทย่อย

ปัจจุบัน ทุ่งคาฯ มีบริษัทย่อยทั้งหมด 5 บริษัท และมีรายชื่อกรรมการของแต่ละบริษัทตามเอกสารแนบ
2

(1) ทุ่งคำ

  ชื่อบริษัท บริษัท ทุ่งคำ จำกัด

  ที่ตั้งสำนักงานใหญ่ 179 หมู่ 3 ตำบลเขาหลวง อำเภอวังสะพุง จังหวัดเลย 42130
  ประเทศไทย

  โทรศัพท์ +66 89 892 6126-28

  โทรสาร +66 89 814 1025

  ประเภทธุรกิจ สำรวจและทำเหมืองแร่ทองคำ

  ทุนจดทะเบียน 950,000,000 บาท หุ้นสามัญ 9,500,000 หุ้น มูลค่าหุ้นละ 100 บาท

  ทุนชำระแล้ว 950,000,000 บาท หุ้นสามัญ 9,500,000 หุ้น มูลค่าหุ้นละ 100 บาท

  ผู้ถือหุ้น 98.03% ถือโดย ทุ่งคาฯ 1.97% ถือโดย ชลสิน

(2) ชลสิน

  ชื่อบริษัท บริษัท ชลสิน จำกัด

  ที่ตั้งสำนักงานใหญ่ ชั้น 7 อาคารสำนักงานเมืองไทย-ภัทร1 252/11 ถนนรัชดาภิเษก

  ห้วยขวาง กรุงเทพฯ 10320 ประเทศไทย

  โทรศัพท์ +66 (0)2 695 4912-28

  โทรสาร +66 (0)2 695 4901

  ประเภทธุรกิจ บดย่อยหิน

  ทุนจดทะเบียน 150,000,000 บาท หุ้นสามัญ 1,500,000 หุ้น มูลค่าหุ้นละ 100 บาท

  ทุนชำระแล้ว 150,000,000 บาท หุ้นสามัญ 1,500,000 หุ้น มูลค่าหุ้นละ 100 บาท

  ผู้ถือหุ้น 73.67% ถือโดย ทุ่งคาฯ 18.60% ถือโดย บมจ.ซิโนไทย รีซอร์สเซสฯ

  7.00% ถือโดย กระทรวงการคลัง 1.60% ถือโดย บจก.ทุนลัดดาวัลย์

(3) สกายคลิฟฟ์

  ชื่อบริษัท บริษัท สกายคลิฟฟ์ จำกัด

  ที่ตั้งสำนักงานใหญ่ ชั้น 7 อาคารสำนักงานเมืองไทย-ภัทร1 252/11 ถนนรัชดาภิเษก

  ห้วยขวาง กรุงเทพฯ 10320 ประเทศไทย

  โทรศัพท์ +66 (0)2 247 2728

  โทรสาร +66 (0)2 247 2729

  ประะเภทธุรกิจ พัฒนาอสังหาริมทรัพย์

  ทุนจดทะเบียน 41,927,200 บาท หุ้นสามัญ 419,272 หุ้น มูลค่าหุ้นละ 100 บาท

  ทุนชำระแล้ว 41,927,200 บาท หุ้นสามัญ 419,272 หุ้น มูลค่าหุ้นละ 100 บาท

  ผู้ถือหุ้น 75.00% ถือโดย ทุ่งคาฯ 25.00% ถือโดย ผู้ร่วมลงทุน

(4) ทรัพยากรสมุทร

  ชื่อบริษัท บริษัท ทรัพยากรสมุทร จำกัด

  ที่ตั้งสำนักงานใหญ่ ชั้น 7 อาคารสำนักงานเมืองไทย-ภัทร1 252/11 ถนนรัชดาภิเษก

  ห้วยขวาง กรุงเทพฯ 10320 ประเทศไทย

  โทรศัพท์ +66 (0)2 695 4912-28

  โทรสาร +66 (0)2 695 4901

  ประเภทธุรกิจ เหมืองแร่ดีบุกในทะเล

  ทุนจดทะเบียน 105,461,600 บาท หุ้นสามัญ 1,054,616 หุ้น มูลค่าหุ้นละ 100 บาท

  ทุนชำระแล้ว 105,461,600 บาท หุ้นสามัญ 1,054,616 หุ้น มูลค่าหุ้นละ 100 บาท

  ผู้ถือหุ้น 99.99% ถือโดย ทุ่งคาฯ

  (5) 89 แคปริคอร์น

  ชื่อบริษัท บริษัท 89 แคปริคอร์น ดีเวลลอปเมนท์ จำกัด

  ที่ตั้งสำนักงานใหญ่ 15 ถนนปฏิพัทธิ์ ตำบลตลาดเหนือ

  อำเภอเมืองภูเก็ต จังหวัดภูเก็ต 83000

  โทรศัพท์ 076-212355

  โทรสาร 076-212355

  ประเภทธุรกิจ พัฒนาอสังหาริมทรัพย์

  ทุนจดทะเบียน 315,000,000 บาท หุ้นสามัญ 3,150,000 หุ้น มูลค่าหุ้นละ 100 บาท

  ทุนชำระแล้ว 244,350,000 บาท หุ้นสามัญ 2,208,000 หุ้น มูลค่าหุ้นละ 100 บาท

  หุ้นสามัญ 942,000 หุ้น มูลค่าหุ้นละ 25 บาท

  ผู้ถือหุ้น 70.00% ถือโดย สกายคลิฟฟ์

6.3 บุคคลอ้างอิง

(1) นายทะเบียนหุ้น

  ชื่อ บริษัท ศูนย์รับฝากหลักทรัพย์ (ประเทศไทย) จำกัด

  ที่อยู่ 62 อาคารตลาดหลักทรัพย์แห่งประเทศไทย ถนนรัชดาภิเษก

  คลองเตย กรุงเทพมหานคร 10110 ประเทศไทย

  โทรศัพท์ +66 (0) 2 229 2800 และ +66 (0) 2 654 5599

  โทรสาร +66 (0) 2 359 1259

(2) ผู้สอบบัญชี

  ชื่อ สำนักงาน เอ.เอ็ม.ที แอสโซซิเอท

  ที่อยู่ 491/27 สีลมพลาซ่า ถนนสีลม บางรัก กรุงเทพมหานคร 10500

  ประเทศไทย

  โทรศัพท์ +66 (0) 2 234 1676, +66 (0) 2 234 1678 และ 66 (0) 2 237 2132

  โทรสาร +66 (0) 2 237 2133

(3) ที่ปรึกษากฎหมาย

ชื่อ บริษัท สำนักงานกฎหมายสากล สยามพรีเมียร์ จำกัด

ที่อยู่ 999/9 ถนนรามา 1 ปทุมวัน กรุงเทพฯ 10330

  โทรศัพท์ +66 (0) 2 646 1888

โทรสาร +66 (0) 2 646 1919

ชื่อ บริษัท โอเชี่ยน ลอว์ ออฟฟิศ จำกัด

ที่อยู่ 24 ลาดพร้าว91 แขวงคลองเจ้าคุณสิงห์ เขตวังทองหลาง กรุงเทพฯ 10310

โทรศัพท์ +66 (0) 2 542 0394, +66 (0) 2 542 0419 และ +66 (0) 2 932 3235-6

โทรสาร +66 (0) 2 932 3625

ชื่อ บริษัท สำนักงานภัทร ธรรมรัตน์ จำกัด

ที่อยู่ 2154/42 ถนนสุขุมวิท แขวงบางจาก เขตพระโขนง กรุงเทพฯ 10260

โทรศัพท์ +66 (0) 2 311 8114

โทรสาร +66 (0) 2 311 8117

ชื่อ สำนักงานทนายความเนติวิทย์ ภูเก็ต

ที่อยู่ 74/244 หมู่ 3 ถนนร่วมพัฒนา ตำบลรัษฎา อำเภอเมือง จังหวัดภูเก็ต 83000

โทรศัพท์ +66 (0) 7 652 5733

โทรสาร +66 (0) 7 652 5734

ชื่อ สำนักงานกฎหมายยอด นาคหวัง

ที่อยู่ 250/14 ถนนสามเสน แขวงบางขุนพรหม เขตพระนคร กรุงเทพฯ 10200

โทรศัพท์ +66 (08) 1 442 6203